Mistä paksua ketjua?\nAihe: Mistä paksua ketjua?\nKirjoittaja Aihe: Mistä paksua ketjua? (Luettu 3378 kertaa)\n« : 12-12-2017, 12:08:08 »\nPitäisi erään muistomerkin ympärille saada oikein paksusta ketjusta kaiteen tapainen tilanrajain. Vaan mistä kummasta sitä etjua nykymaailmassa oikein enää löytää? "Yllättäen" muistomerkin korjaustarpeeseen ei juuri kauheita varoja ole, joten nyt hakusessa enempi osasto rautaromu tai lahjoitus. Pituusvaatimus n. kymmenen metrin luokkaa.\nVs: Mistä paksua ketjua?\n« Vastaus #1 : 12-12-2017, 12:18:29 »\nTee oikein mahtava ketju noista putkimutkista ja suorista pätkistä. Olisiko satamillinen mitään vai pitäisikö olla suurempaa? Voi tehdä rst-materiaalistakin ohuella seinämällä. Ei olisi kuljetuskaan mahdotonta. Nyt vaan aihiota etsimään.\n« Vastaus #2 : 12-12-2017, 13:17:43 »\nLainaus käyttäjältä: (Piilotettu) - 12-12-2017, 12:08:08\nPitäisi erään muistomerkin ympärille saada oikein paksusta ketjusta\nMääritteletkö ensin tuon "oikein paksu ketju"? Lenkin pituus 10/15/20cm vai enemmän, paljonko aineen paksuus silmukassa?\n« Vastaus #3 : 12-12-2017, 13:25:40 »\nTuolla 30 mm langasta tehty,19 Kg/m : http://www.euroket.fi/kettingit-2/?gclid=CjwKCAiAmb7RBRATEiwA7kS8VNAWpp1Upex8EqmSeyxDpTGuOtVF3UTd4n71VuZ5h-X_QCsDoF9u2hoCZ4UQAvD_BwE\n« Vastaus #4 : 12-12-2017, 14:02:20 »\nOletko kysynyt noilta ponttoonilaiturifirmoilta? Ainakin ne jotka myös huoltavat ja vaihtavat ketjuja. Ketju happanee usein vain jostakin kohti ja välillä on pitkää pätkää täysin OK.\n« Vastaus #5 : 12-12-2017, 17:50:30 »\nTelakoilta voisi löytyä\n« Vastaus #6 : 12-12-2017, 19:30:06 »\nmyöskin se olisi varmaan hyvä tietää, että minkä tyyppistä ketjua tarvitaan. tarkotan, että sellasta mitä on esim. prätkissä ja fillareissa, vai sellasta mitä löytyy ketjulukoista ja kattonostureista ja lukituksista yleisesti, esim. munalukon kanssa jne.\n« Vastaus #7 : 12-12-2017, 20:01:31 »\nKyllä ketjua maailmassa on... mutta tehtävässä on vain 'esittelemätön muuttuja' noin niinkuin tietoteknisesti ilmaistuna... ketjua on monenlaista, ei määritelty minkälaista. Hinta = 0 eli ilmainen. Nollalla kertominen antaa tulokseksi nolla, kukaan nyt mitään ilmaiseksi anna. "Oikein paksu ketju" romunakin painaa jotakin ja romullakin on joku arvo, romun_arvo ≠ 0. Ei tästä mitään ratkaisua saa. Undefined variable. Invalid function. Syntax error\nOnko tämä "oikein paksu"?\n« Viimeksi muokattu: 12-12-2017, 20:07:51 kirjoittanut (Piilotettu) »\n« Vastaus #8 : 12-12-2017, 20:38:22 »\nTuommoinen ison laivan ankkuriketju onkin oikein hyvää. Ei tarvitse kuin ehken 3-4 silmukkaa sivulleen. Tosin, pitää nurkkatolpat olla vastaavasti aika topakat.\nTuommoinen 19kg/m lienee aika passeli koko, eli ainevahvuus 30mm ja silmukan reiän pituus reilu 10cm. Ruosteinen tietty on aina parempaa kuin uusi, tällaiseen käyttöön. Pitänee kysyä Meritaidosta, josko sitä kautta avautuisi pääsy käytettyihin ketjuihin.\nOmatekoisuus olisi yksi mahdollisuus, mutta voi olla työlästä&kallista.\nKokovaatimus, tai pituusvaatimus on n. 10m. 2,5m sivulleen ja neljä sivua. Kulmissa tolpat, joita ei ole vielä tehty.\nIlmaisuus on monitahoinen juttu. Kyseessä on maanpuolustuksellinen muistomerkki ja joskus on mahdollista harrastaa oravannahkakauppaa potentiaalisen ketjun nykyisen omistajan kanssa. Talkootyösuoritteet, mainostaminen, korvaustapoja on monenlaisia joissa molemmat osapuolet hyötyvät.\n« Vastaus #9 : 13-12-2017, 00:37:35 »\nTiedustele Certex.fi. Luettelosta ei ehkä löydy sopivaa mutta noheva kysyjä voittaa nettiesteet.\n« Vastaus #10 : 13-12-2017, 01:30:29 »\nErlatekistäkin kannattaa kysellä toimittavat tilauksesta melkein mitävaan > https://www.erlatek.fi/\n« Vastaus #11 : 13-12-2017, 09:56:49 »\nLainaus käyttäjältä: (Piilotettu) - 12-12-2017, 20:38:22\nNykyisessä kyyläysyhteiskunnassa varoituksen sana...\nKaiken ilmaisen tulee tapahtua sattuman varaisesti ilman vastavelvoitteita tai sopimusta/olettamaa vastahyödystä. Muuten verottaja iskee.\nSitten ihmetellään kun ihmisiä ei kiinnosta minkään tekeminen ja kansa polarisoituu jopa, niin että aiheista puhumista pitää alkaa kieltämään ja vainoamaan.\n« Vastaus #12 : 13-12-2017, 14:59:36 »\nTämän vuoksi en haluakkaan paljastaa järjestävän seuran/paikkakunnan tietoja kun kuitenkin jokin itseään täynnä oleva kyylä haluaa lyödä kapuloita rattaisiin vaikka muistomerkin kunnostamisesta tuskin kukaan nettoaa muuta kuin pers'nettoa.\n« Vastaus #13 : 13-12-2017, 20:19:05 »\nKiitokset linkkivinkeistä. Mahdollisesti asia jo ratkesi, joskin ketju pitää varmaankin hiekkapuhaltaa jotta saadaan ajallaan asianmukainen ruosteinen pinta aikaiseksi.\n« Vastaus #14 : 13-12-2017, 21:24:38 »\nLiota suolahapossa, sivutuotteena laimeaa "juotosvettä "(sinkkikloridi ) ja rauta ruostuu nopeammin.


Annin Kitkutukset: lokakuuta 2011\nKirjavahan se on...\nOstin Heinistä pari kerää Schoppel-Wollen Admiral Bambus Seideä. Mukaan tarttui myös Austermann Step Classic (petroolin väristä) lankaa ja tietysti pari muuta kerää erinäisiä lankoja. Tuo kirjava lanka näytti tosi nätiltä vyyhdellä, mutta yllärinä neulepinnassa se ei olekaan enää niin kivan näköistä.\nAlkushokista toivuttuni päätin neuloa kuitenkin ja kehitellä sitten samalla jotain "korjaavaa" toimenpidettä, ettei tekeleestä tulisi ihan kamala. Lanka kun kuitenkin on laadultaa upea.\nAloitin niskasta pyöröpuikolla (nro 4) ja lisäilin neljässä kohtaa langankierroilla. Kappaleeseen siis ei varsinaisesti muodostunut tässä vaiheessa etukappaleita. Mallia otin hieman tästä ja jo aiemmin tekemästäni hihattimesta mittoja. Raglanlevennykset valmiiksi saatuani mielessä alkoi kummitella Hannah Fettigin Whisper Cardigan, joten apinoin siitä myös hieman mallia (ohjetta en omista). Tein joustinneuleen sijaan sileää neuletta muutaman sentin ja päätin sitten kainalosta toiseen (niskan kautta kiertäen olevat silmukat). Jatkoin "helmasilmukoilla" ja levensin molemmissa reunoissa ensin joka toinen kerros ja sitten aina kaksi levennystä päässään (=4 levennystä kerroksella) joka toinen kerros, että sain lipareet leventymään hieman nopeammin. Sitten poimin etureunan silmukat ja neuloin ainaoikein neuletta n. 7 cm. Tämän jälkeen oli tarkoitus neuloa hihansuihin ja helmaan röyhelö, mutta ei oikein tullut tarpeeksi laskeutuvaa. Kolmannen kokeilun jälkeen päätin virkata sen ja se onnistui kivasti. Tämä petroolin värinen lanka oli siis mielestäni se pelastava juttu, millä sain tuon kirjavan langan jotenkin "koottua". Päätinkin sitten nimetä takin Petroolihelmaksi.\nTakki venähti jonkun verran pituussuunnassa, kun kastelin sen. Vyötärölle suunniteltu pitsiröyhelö siirtyikin lantiolle ja hihat tulivat hieman suunniteltua pidemmiksi. Oikeastaan se oli aika hyvä juttu.\nKirjavaa lankaa jäi vielä ehkä joku puoli kerää ja petroolia Steppiä vajaa puoli kerää. Lankaa siis ei mennyt ihan kauheasti…


Acer vai Lenovo? | AfterDawnin keskustelualueet\nAcer vai Lenovo?\nViestiketju Uutta kannettavaa ostamassa -osiossa. Ketjun avasi laaama 19.02.2015.\nOlen harkitsemassa siirtymistä pc-maailmaan vuosien mac-käyttäjyyden jälkeen, osittain hintojen takia. Katselussa ovat olleet\nAcer Aspire V3-371 (http://www.verkkokauppa.com/fi/prod...pire-V3-371-13-3-kannettava-Win-8-1-valkoinen)\nja Lenovon IdeaPad 330P (http://www.webhallen.com/fi-fi/tietokoneet_ja_tarvikkeet/196744-lenovo_u330p_133-i5-4200u-8gb-128gb_ssd-hd4400-win_81&atcl=external:ref)\nTeen satunnaista photoshoppailua, mutta muuten melko normaaliin käyttöön. Näiden koneiden ratkaisevin ero ainakin pintapuolisesti vaikuttaa olevan kuoressa, joka Acerilla on osittain muovia. Keksittekö jotain muuta ratkaisevaa eroa? Onko kokemuksia merkkien kestävyydestä? Kannattaisiko tarttua pikemminkin alumiinikuoriseen Lenovoon? (kannan jonkin verran konetta mukanani)\nJos noista jompikumpi,niin lenovo.\nSuurinpiirtein samanpainoisia Acer 1,5 kg Lenovo 1,53 kg\nAcer ei todellakaan ole kestävä merkki. Oli kyseessä sitten huippumalli tai halvin mahdollinen läpyskä niin laatu on kaikissa sama (sutta ja sekundaa).\nKiitos! Lenovoon olin kallistumassa muutenkin. Samasta hintaluokasta (650-750€) tuo Lenovon IdeaPad on vaikuttanut parhaalta. Parempi näyttö ei haittaisi, mutta se näyttäisi vaikuttavan kokoon tai hintaan merkittävästi.\nlaaama sanoi: ↑\nKatsasta myös tämän firman tarjonta.\nVai lenovo parempi? Aceri sutta ja sekundaa?\nHevosmiesten tietotoimiston juttuja...\nMeitä on neljä perhettä tässä naapurustossa kun ostimme vuosia sitten lähes samaan aikaan Acerin läppärit. Jokainen on ollut tyytyväinen eikä huomauttamista ole ollut...\n-Jos tämä joskus hajoaa niin tilalle tulee uusi Acer.\nItseasiassa kun on päässyt vilkaisemaan yleisesti eri valmistajien koneiden sisälle, niin on tullut todettua ihan käytännön kautta. Acerin ratkaisut eivät yleensä ole sieltä parhaasta päästä kestävyyden tai käytettävyyden kannalta. Acer on syystäkin kilpailijoitaan halvempi.\nJa Acerilla ei ole yleisesti ottaen kovinkaan hyvä maine ammattipiireissä.\nHyvä etten olekaan ammattilainen....\nLenovon läppärin, jonka ostin muinoin, vaihdoin kevyempään LG:n läppäriin, heti kun sellainen tuli markkinoille, molempiin oon ollut muuten tyytyväinen. Nyt ovat molemmat desktoppini ja tablettini Lenovo-laatua. Valinnassa painaa tietysti, mitä ominaisuuksia tarttee ja arvostaa. Lenovot ei yleensä pärjää pelikoneille, kun ovat suunniteltu aika konservatiivisesti, isoilla toleransseilla ja pikemminkin business-käyttöön. Itse en pelaa ja tykkään koneista, joitten kanssa viihtyy kauan.\nLenovossahan on jo tehtaan vakoiluohjelmatkin vakiona.....\nEiköhän tuo ole kaikissa markettikoneissa. Ties mihin niiden kokeiluohjelmat ynnä muut ottaa yhteyttä.\nPitäneen kyllä paikkansa.Koneisiin tungetaan laitevalmistajien omia ohjelmia,\nniiden sisällöstä ei sitten ole aina takeita,mitä Kokeilu-Sekoilu-Vakoilu ohjelmia niistä löytyy.\nLenovo lupaa parantaa tapansa: Ei enää esiasennettua rojua - ainakaan paljoa.\nhttp://www.tekniikkatalous.fi/ict/l...siasennettua rojua ainakaan paljoa/a1051428?\nLenovo kiistää käyttäjien vakoilun - "Halusimme parantaa ostoskokemusta" 20.2.2015 »\nLenovo petti käyttäjien luottamuksen: Istuttanut tiekoneisiin mainoksia näyttävän haittaohjelman - voi myös nuuskia salattuja tietoja 19.2.2015 »\nTuollaisia heittoja on varmaan kiva nakella, mutta totuutta tuossa ei ole nimeksikään. Kannattanekko kysyä hävettääkö?\nEn nyt näe millään tavalla järkeväksi tai asialliseksi lähteä henkilökohtaisesti minua vastaan hyökäämään kun voisi ihan vaan asiallisesti keskustella kannettavista.\nJos etsit tietyillä ominaisuuksilla halvinta mahdollista laitetta, niin se on lähes poikkeuksetta merkiltään Acer. Itse komponentit ovat lähes kaikkien valmistajien koneissa samat ja valmistajan harteille jää lähinnä esim. kannettavissa emolevyn ja kotelon suunnittelu. Äkkiseltään Acerin koneet vaikuttavatkin erittäin hyviltä: halpa hinta, lähes sama takuu kuin kilpailijoilla ja koneetkin toimivat. Mistä halpa hinta sitten johtuu? Kaikkialta mistä voidaan säästää on säästetty. Jäähdytystä ei ole räätälöity juuri kyseistä kannettavaa varten, vaan se on voitu ottaa jostain toisesta mallista (esim. kiinnitys puutteellinen koska ei ole paikkoja ruuveille). Riitääkö se edes jos otettu vanhemmasta mallista pienemmillä TDP arvoilla? Ei välttämättä, mutta konehan toimii kun sillä ei juuri tee mitään. Pohjasta huoltoluukun takaa löytyy helposti ja näppärästi vaihdettavia osia, mutta kappas, niitä ei voida vaihtaa koska huoltoluukku ei ole mitoitettu kyseiseen emolevyyn ja siihen laitettuihin osiin. Purat siis koko koneen viimeistä ruuvia myöten että pääset käsiksi esimerkiksi prosessoriin joka ärsyttävästi näkyy suoraan huoltoluukusta. Emolevyäkään ei välttämättä ole suunniteltu asianmukaisesti ja esim. akun lataus hajoaa jossain vaiheessa. Emolevyllä saattaa olla myös purkkaviritys(tm) -systeemillä kiinnitettyjä WLAN-kortteja tai muita lisälaitekortteja kun ne kuuluisivat oman huoltoluukun taakse, mutta ovat lisätty ilmeisesti viimehetkellä kannettavaan. jne. Koneita ei ole yksinkertaisesti tehty kestämään verrattuna kilpailijoiden vastaaviin tuotteisiin.\n"Joka härjillä kyntää, se härjistä puhuu", sanottiin ennen ja varmaan tuo nykyään näkyy niinkin, että omaa laitevalintaa kehutaan herkästi silloinkin, kun kokemuksia muista vastaavista ei ole. Kun itse ei voi kaikkia kokeilla, joutuu turvautumaan muiden testi- ja käyttökokemuksiin. Kun materiaalia on riittävästi, voi tehdä ainakin suuntaa antavia päätelmiä ja tietokonelehdetkin julkaisevat omia vertailujaan sekä yhteenvetoja käyttäjäkokemuksista.\nVuosien myötä tästä on syntynyt mielikuva Acerista merkkinä, jota en suosittele, kun joku kysyy neuvoa. Hakemalla lisää tietoa huomaa, että kyse ei ole pelkästään omasta mielikuvasta.\nVaikka jotkut yksittäiset mallit on hyviksi todettu, vertailuissa toiset merkit kuitenkin ovat keskimäärin pärjänneet paremmin. Osaltaan brändiä rasittaa sekin, ettei sitä juuri ole ammattikäytössä, mikä tähän sitten liekin syynä.\nKaljotellessa ei pitäisi kommentoida mitään kun tuppaavat jutut menemään vähän kärkeviksi välillä. Pahoittelut tuosta.\n"Joka härjillä kyntää, se härjistä puhuu", sanottiin ennen ja varmaan tuo nykyään näkyy niinkin, että omaa laitevalintaa kehutaan herkästi silloinkin, kun kokemuksia muista vastaavista ei ole.\nTällä hetkellä minulla ei ole mitään Acerin tuotteita, joten ainakaan omiin suosituksiini tuo vanha sanonta ei päde. Kuitenkin omiin ja tuttavapiirin kokemuksiin vedoten täytyy sanoa että Acer toimii siinä missä muutkin merkit. Tuollainen yhden merkin mustamaalaaminen tuntuukin välillä vähän asiattomalta.\nVuosien myötä tästä on syntynyt mielikuva Acerista merkkinä, jota en suosittele, kun joku kysyy neuvoa.\nMinulla on myös samanlainen mielikuva, vaikka en yhtään acerin läppäriä ole omistanut. Oikeastaan ainoat kokemukset läppäreistä on vanhat dellin yrityskannettavat, joltain 2007 (muistaakseni) vuodelta, erittäin laadukkaita, vieläki toimii ja uudemmatki windowsit pyörii ku muistia vähän lisäsi ja pölyt putsasi. Suorituskykytesteissäki pesee halvimmat markkettiläppärit, vaikka ikää on jo 7-8vuotta.\nJa tämmöisen löysin nopeasti neti syövereistä\nOnhan tuo vanha uutinen, mutta en usko että asiat olisi tuossa ajassa hirveästi muuttunut.


Älylukitus vie kiinteistösi uuteen aikaan - Rakennamme\nEtusivu » Taloyhtiö » Älylukitus vie kiinteistösi uuteen aikaan\nBitwards-teknologia on käytössä Spacehub-työ- ja neuvottelutilapalvelussa, joita löytyy esimerkiksi kauppakeskuksista ja rautatieasemilta eri puolilta Suomea. Kuva: Spacehub\nÄlylukko tuo kulunhallintaan helppoutta niin koteihin kuin yrityskiinteistöihinkin. Älykkään lukitusjärjestelmän voi laajentaa ovien lisäksi mihin tahansa lukitusta vaativaan kohteeseen, kuten kaappeihin ja lokeroihin, autotalliin, portteihin, veneeseen, mökkiin tai vaikkapa pyörän lukkoon.\nBitwardsin älykäs lukitusjärjestelmä koostuu yhdestä tai useammasta älylukosta sekä niihin liittyvästä hallintajärjestelmästä.\nÄlylukko avataan puhelimen sovelluksella, johon kulunhallinnan pääkäyttäjä voi lisätä ja poistaa käyttäjiltä oikeuksia. Yrityskiinteistöissä kulkuoikeudet voidaan määritellä rajatuille käyttäjäryhmille, ja käyttöoikeudet on helppo poistaa esimerkiksi vuokrasuhteen päättymisen yhteydessä tai ajastaa huoltotoimenpiteiden tekijöille tai muille vierailijoille. Kotona oikeudet oven avaamiseen voi antaa tietyiksi päiviksi ja kellonajoiksi, esimerkiksi siivoojalle tai lapsenvahdille.\nAvain aina mukana\nBitwardsin alusta muuttaa käyttäjien mobiililaitteet älykkäiksi avaimiksi sekä mahdollistaa kulku- ja käyttöoikeuksien jakamisen reaaliajassa. Oikeuksia hallitaan turvallisella ja helppokäyttöisellä pilvipalvelulla.\nOlemassa olevaa lukkoa ei tarvitse vaihtaa, vaan siihen voidaan liittää älykkäitä komponentteja, kuten oven kahva, digitaalinen avainsylinteri, oven sisäpuolelle asennettava adapteri tai esimerkiksi erillinen sähkölukon ohjain, joiden avulla lukko muuttuu digitaaliseksi. Älylukon käyttöönotossa menee vain muutama minuutti. Älylukon rinnalla voidaan käyttää myös perinteisiä avaimia.\nYrityskiinteistöissä älykäs lukitus yhdistettynä Bitwardsin kulunhallintajärjestelmään korvaa kiinteistöissä olevat kiinteät kulunvalvontajärjestelmät. Järjestelmä mahdollistaa kulkuoikeuksien antamisen erilaisille käyttäjäryhmille eri aikoina ilman fyysisiä avaimia tai kulkutunnisteita. Avaimia ei tarvitse enää antaa tai kuitata takaisin, vaan pääkäyttäjä myöntää helposti kulkuoikeuksia joko toistaiseksi voimassa olevaksi tai rajoitetuksi ajaksi ja lähettää sovelluksesta kutsun, jonka avulla avaimen vastaanottaja asentaa sovelluksen.\nSamalta alustalta voidaan hallita rajatonta määrää eri kiinteistöjen kulkuoikeuksia.\nJärjestelmä on helppo ja kustannustehokas ottaa käyttöön, sillä kaapelointeja ei tarvita. Bitwards-kulunhallintajärjestelmästä nähdään, kenellä on oikeus kulkea mistäkin ovista ja milloin lukot on avattu, ja samalta alustalta voidaan hallita rajatonta määrää eri kiinteistöjen kulkuoikeuksia.\nKulunhallinnan voi yhdistää myös esimerkiksi neuvottelu- tai liikuntatilojen varausjärjestelmään, mikä automatisoi prosesseja ja mahdollistaa sujuvan asiakaskokemuksen.\nBitwardsin älylukkoon voidaan ohjelmoida erilaisia käyttäjätasoja ja kulkureittejä niin, että esimerkiksi ulko-ovesta pääsevät sisälle kaikki käyttäjät, mutta tiettyihin tiloihin pääsevät vain niihin erikseen hyväksytyt. Kun Bitwardsin sovellusta käytetään avaimena, tulee puhelimen olla lähellä lukkoa. Näin ei tarvitse pelätä, että joku avaisi oven etänä.\nBitwards ei valmista itse lukkoja, vaan sillä on useita luotettavia laitevalmistajakumppaneita, joiden lukkoihin Bitwards tuo älyteknologian. Lukituskumppanit asentavat asiakkaalle älylukon lukkomekanismin, ja Bitwards avaa hallinta-alustan pääkäyttäjälle. Tämän jälkeen systeemi on valmis käyttöön!\nOta yhteyttä, niin kerromme\nJoustava, helppokäyttöinen ja turvallinen lukitusjärjestelmä\n• lisää yritysten kulunhallinnan kustannustehokkuutta, kun fyysisiä kulkutunnisteita ei enää tarvita\n• sopii niin omakotitaloihin kuin taloyhtiöihinkin, pääkäyttäjä voi olla asunnon omistaja tai vaikkapa isännöitsijä\n• perustuu samaan teknologiaan kuin mobiilimaksaminen.\nHaluatko tietää lisää? Ota yhteyttä Bitwardsin myyntipäällikkö Jonna Kailaan puhelimitse +358 50 304 2588 tai sähköpostitse [email protected].


yhteistyö | Vauhtipyörän blogi\nPosts Tagged by yhteistyö\n25.2.2015 Kirjoitti Juha Ahola kategoriassa Osaaminen ja itsensä kehittäminen\nOlipa kerran kaksi taikuria maassa, jossa taikureita ei ole pilvin pimein. Eräs konsultti kysyi taikureilta, tilaavatko samat asiakkaat sinut kerrasta toiseen esim. kesäjuhlien jälkeen pikkujouluihin taikomaan? Molemmat taikurit sanoivat, että niin ei yleensä (lue: koskaan) käy. Asiakas ei tilaa samaa ”naamaa” heti uudelleen. Konsultti kysyi? Olisikohan mahdollista, että samainen asiakas voisi ottaa kuitenkin eri taikurin, […] (…)\nHaasta asiakas oikeilla sanankäänteillä yhteistyökykyiseksi\n12.4.2012 Kirjoitti Juha Ahola kategoriassa Yrittäminen ja yritysjohtaminen\nCitymarketissa törmäsin rakentavahenkiseen kehotukseen sulkea pakastimen kannet. ”Sulkemalla kannet säästämme energiaa. Kannellisilla pakastealtailla säästetään n. 40 % sähköenergiaa tavallisiin kannettomiin altaisiin verrattuna. Säästö vastaa K-ruokakaupoissa noin 600 omakotitalon vuotuista energiankulutusta.” Miksi kehotus on hyvä? Se vetoaa sekä järkeen että tunteisiin ja sen lisäksi on konkretisoiva eikä ole käskymuotoinen. Energian säästäminen on yhteinen ongelmamme. Sen tietää jokainen. […] (…)


Kawasaki stx-15f vesijetti 2015 - Joensuu - Nettivene\nHyvässä kunnossa oleva kawasakin varmatoiminen vesijetti. 3-istuttava. Ajettu 212 tuntia. Keulan tavaratilan luukussa pieni halkeama joka peitetty teipillä. Pohjassa hieman naarmuja, jotka ei haittaa toimintaa. Syksyllä 2017 vaihdettu moottoriöljyt, tyhjäkäyntianturi sekä kaasuvaijeri.\nTästä vesijetti sekä traileri edullisesti kesän ajoihin!\nTraileri: Aku traileri mukaan\nVastaus: Moi, ei kelkalle tarvetta\nNettivene ID 714267


Mihin kannattaa sijoittaa? – UEJ\ntolvaUskon, että kaikki meistä haluavat turvallisen ja varman tulevaisuuden. Monet eri alojen asiantuntijat tarjoavatkin huiman määrän vaihtoehtoja, miten varautua tuleviin aikoihin ja elämään. Kaikki varmasti olemme yhtä mieltä siitä, että tulevaisuuden sijoituksen tulisi olla varma ja pysyvä ja kestettävä niin pitkään kuin suinkin.\nSijoitukselle on myös tärkeää sen tuotto, se mitä saan tietyn ajan jälkeen sijoituksestani. Tässä tuleekin eri sijoitusten ja asioiden välille suuri ero. On sijoituksia, mitkä tuottavat vain tietyn ajan, mutta on eräs sijoitus, mikä kantaakin toisia pidemmälle ja antaa valtavan tuoton.\nMonet käyttävät sijoituksissa erilaisia rahastoja. Niitä voidaan sitoa erilaisiin osakkeisiin, korkoihin jne. Monet luottavat sijoituksissaan kiinteistöihin ja sijoitusasuntoihin, toiset satsaavat kultaan ja toiset tallettavat rahaa pankkiin, ja ajattelevat, että siitä olisi loppuelämän ajaksi turvaa.\nOsa on sitä mieltä, että kannattaa sijoittaa terveyteen esim. urheilemalla ja pitämällä kunnosta huolta. Terveyttähän ei voi rahalla ostaa, he perustelevat, ja tämäkin on totta. Osa panostaa ulkonäköönsä ja ajattelee, että on tärkeää näyttää mahdollisimman hyvältä ja mahdollisimman pitkään. Varmasti näissä kaikissa on puolensa ja hyvääkin.\nMutta riittääkö se, jos näyttää hyvältä, omistaa hyvän kunnon ja terveyden? Tai riittääkö, jos jopa edellisten lisäksi olisi paljon rahaakin? Kysymys kuuluukin: mikä olisikaan paras sijoitus elämässä, sellainen, mikä ei tuottaisi pettymystä? Ja on vielä tärkeämpi kysymys: onko juuri minulla siihen varaa ja mahdollisuutta?\nTärkeä asia sijoittamisessa\nYksi tärkeimmistä asioista on se, kuinka pitkään sijoitus tuottaa. Monet katsovat vain vuosia eteenpäin, parhaimmatkin sijoitukset kymmeniä vuosia. Raamattu kuitenkin muistuttaa ja ohjaa meitä katsomaan vielä pidemmälle.\nKun ihminen luotiin, niin sisäämme puhallettiin ikuisuuden henki. Jokaisen ihmisen sisällä oleva henki elää ikuisesti. Tulee aika, että tämä maan päällä eletty elämä tässä ruumissa jää taakse ja kuolemme. Ruumiimme haudataan tai poltetaan. Kuitenkin henki sisällämme elää ikuisesti ja jatkaa matkaa.\nTämä onkin seikka, mikä monelta jää huomioimatta, tai mihin monet eivät usko. Mutta usko tai älä, juuri tämä ikuisuus on elämämme tärkeämpi osuus, sillä se ei lopu koskaan. Juuri siihen ja sinne ikuisuuteen tulisi sijoittaa. Oletko sinä jo tehnyt sijoituksesi tätä asiaa ajatellen?\nMies, joka panosti tulevaisuuteen (Luukas 19)\nRaamattu kertoo, että oli rikas mies, joka pukeutui purppuraan ja hienoihin vaatteisiin, ja hän eli joka päivä ilossa ja loisteliaasti. Kuulostaa mukavalta ja hienolta elämältä.\nTämän miehen elämä oli varmaankin onnistunut ja hänellä olivat sijoitukset menneet nappiin ja oli rahaa. Kaikesta päätellen myös hänen terveytensä oli hyvä, koska sanotaan että hän oli täynnä iloa.\nLuukas 12 kertoo toisesta miehestä\nRaamattu kertoo, että tämän toisen miehen maa kasvoi ja tuotti hyvin. Hän oli kaikesta päätellen menestynyt maanviljelijä. Tämä mies kuitenkin alkoi miettimään tulevaisuutta ja sitä, miten tehdä siitä parempi ja turvallisempi. Hän päätti repiä rakennukset ja viljavarastot maan tasalle ja rakentaa uudet suuremmat varastot.\nHän ajatteli, että sillä tavoin sato olisi turvassa, satoa olisi enemmän ja tulevaisuus tuottoisaa. Hän sanoi itselleen ja kehuskeli näin: ”niihin kokoan kaiken eloni ja hyvyyteni”. Hän sanoi myös: ”sielu, sinulla on paljon hyvää tallessa moneksi vuodeksi, nauti lepoa, syö, juo ja iloitse.” Jälleen kaikesta päätellen asiat olivat hyvin ja ulkoisesti lähes kadehdittava tilanne.\nMolemmat miehet unohtivat jotain\nKummankaan sijoitukset ja laskelmat eivät kantaneet ikuisuuteen. He olivat laskelmoineet asiansa vain tämän elämän ajalle.\nJumala sanoikin varastot uudelleen rakentaneelle miehelle: ”Sinä mieletön, tänä yönä sinun sielusi vaaditaan sinulta pois” (Luukas 12). Jumala käyttää todella voimakasta sanaa ja kutsuu miestä mielettömäksi. Ja kyllä hän sitä olikin, sillä hän oli unohtanut, että eräänä päivänä on kuoltava.\nHyvin pian myös rikas mies kuoli ja hänet haudattiin. Mutta vain hänen ruumiinsa haudattiin. Raamattu kertoo, että rikas mies nostikin silmänsä ja katseensa tuonelassa, vaivoissa ollessaan (Luukas 19).\nOnko rikkaus ja hyvin vietetty elämä syntiä, koska kumpikaan miehistä ei päässyt taivaaseen? Ei ole, ei rikkaus, ei sijoitusasunnot, ei terveydestä ja kunnosta huolehtiminen, ei rahastot, ei kullat eikä hopeat jne. ole syntiä.\nMikä sitten oli syynä? Vastaus on yksinkertainen. He olivat unohtaneet sijoittaa ja panostaa ikuisuuteen? Heidän suunnitelmansa ja sijoituksensa kantoivat vain tämän elämän ajan. Heillä oli ollut ”muka” liian kiire miettiä elämän tärkeintä asiaa! Ethän sinä toimi samoin?\nMitä Raamatun lehdillä sanotaan?\nJeesus sanoo, että joka uskoo Häneen, ei ikinä kuole vaan hänellä on iankaikkinen elämä taivaassa. Jeesus kertoo, että vain Hän on tie taivaaseen. Ei ole mitään toista tietä iankaikkiseen elämään ja taivaan ihanuuteen.\nRaamatun mukaan yksikään ihminen ei voi päästää taivaaseen ilman Jeesusta ja henkilökohtaista uskoa häneen. Ihminen niin usein kyllä yrittää kehittää erilaisia järjestelmiä ja omia mielipiteitään ja uskotella, että niiden avulla pääsisi taivaaseen, esim. kastejärjestelmiä, seurakuntajäsenyyksiä, hyvää tekemällä tms.\nMutta Raamatun ilmoituksen mukaan ei ole kiertoteitä. Olemme jokainen saaneet lahjaksi elämän ja tämä elämä on siksi, että etsisimme Jumalaa ja Hänen tahtoaan!\nJumalalla on ratkaisu: Saat pelastuksen lahjaksi, jos uskot\nAikojen alussa ihminen lankesi syntiin ja pahuuteen. Sama meno vain jatkuu ja pahenee ihmisten keskuudessa. Jumala kuitenkin rakastaa jokaista ihmistä ja lähetti sen tähden poikansa Jeesuksen maan päälle.\nJeesus sovitti syntimme ristillä ja kärsi synnistä tulevan rangaistuksen puolestamme. Jeesus kuoli meidän tähtemme, mutta Jumala herätti hänet kolmantena päivänä kuolleista ja Jeesus elää tänäkin päivänä.\nJumala sääti, että jokainen, joka uskoo hänen Poikaansa ja tähän sovitustyöhön sekä tekee parannuksen elämässään synneistä, saa ikuisen elämän taivaassa ja jo tähän elämään voiman, millä vastustaa syntiä ja voittaa kiusaukset.\nTämä tarjous on voimassa kaikille tänäänkin ikään, väriin, sukupuoleen, kansalaisuuteen tms. katsomatta. Olitpa rikas tai köyhä, onnistunut tai epäonnistunut, niin jokainen, joka uskoo Jeesukseen, pelastuu. Mutta muista, Jumala on rakkaus eikä pakota ketään, siksi ihmisellä on vapaa tahto päättää, mihin uskoo.\nOle kuitenkin sinä viisaampi kuin nämä Raamatun esimerkkihenkilöt, sillä heidän kohtalonsa oli ikuinen kadotus. Tämä sijoitus ei edes maksa mitään, eikä ole pienintäkään riskiä, ja kuitenkin antaa valtavan tuoton, IKUISEN ELÄMÄN TAIVAASSA. Ja muista, että usko Jeesukseen on valinta, joka täytyy tehdä eläessään. Siksi sinä juuri elät.\nKäytä sinäkin elämäsi oikein ja tee oikeat sijoitukset, jotka kantavat iäisyyteen asti.


Hollming -säiliöautovalmistuksen alkuvaiheet Kankaanpäässä - Sisua.net\nTänään on Ma Elo 19, 2019 8:57 pm\nHollming -säiliöautovalmistuksen alkuvaiheet Kankaanpäässä\nViestin otsikko: Hollming -säiliöautovalmistuksen alkuvaiheet Kankaanpäässä\nViestiLähetetty: La Marras 10, 2018 6:43 pm\nOtsikkoasiaa valottanut kirjoitukseni on Veteraanikuorma-autoseuran Vetku -jäsenlehdessä 1/2018 , erinomaisesti taitettuna ja valaisevin kuvin varustettuna.\nJotta tästä autohankkesta voisi esittää kysymyksiä ja kommentteja, olen liittänyt tähän lyhentämättömän, siis vähän lehtikirjoitusta monipuolisemman alkuperäiskirjoitukseni.\nKestotankin proton alkuperäismuotoa (täyskumijousitettu) vastaava US-patenttijulkaisu avautuu lähdeluettelon ohjeita noudattamalla. Kaikki valokuvat on sensijaan katsottava Vetku 1/2018 -lehdestä.\nHollming -säiliöautojen alkuvaiheet Erkki Nuutio 24.3.2018\nVuonna 1945 kyvykäs ja sisukas ryhmä Koiviston evakoita pystytti Raumalla telakan sotakorvaus-puukuunareille - raakaan louhikkoon, aseina dynamiitti ja kiviporat. Kaikkea puuttui. Tarpeen oli jopa Sotevan pakkomääräys kirveiden ja muiden työvälineiden ja erikoispuutavaran saamiseksi.\nValtavasti oli kehitytty 1970-luvulle tullessa. Jo noin tuhannen ihmisen voimin Hollming Oy teki nyt teräslaivoja - monet vaativia erikoislaivoja. Oli kehitetty Aquamaster -ruoripotkurikoneikot ja muuta. Tutkimuslaivojen myötä oli vahva elektroniikkaosasto, joka kehitti tutkimuslaitteistot ja -ohjelmistot.\nPelättävissä oli kuitenkin vaikeuksia yritykselle tärkeässä neuvostokaupassa ja lännen laivamarkkinat olivat subventioiden vääristämät. Siksi haettiin määrätietoisesti uusia toimialoja. Menestystä oli jo saatukin (Loval, Norpe). Nyt 70-luvun lopulla ostettiin suuren tutkimuslaivan etupainoisen rahoituksen tuella johtava elektroniikkavalmistaja Salora Oy Salosta ja myös pieni Kestotankki Oy Lieksasta.\nVero- ja korruptiosekoilujen seurauksena oli Salora joutunut SYP-pankille. Sen osaaminen ja tuotteet olivat kuitenkin kunnossa. Pankin tavoite oli lähinnä polttaa Hollming Oy:n rahoja tervehdyttämiseen uskomatta tämän voivan siinä onnistua. Vaikeuksia olikin vuosien ajan, mutta Salora tuli kuntoon Hollming Oy:n johdolla ja ansiosta. Tärkeätä oli myös Saloran kännykkäkehityksen tukeminen. Tuotantoa varten se perusti Mobira Oy:n, johon Nokia pääsi pääosakkaaksi. Sittemmin Hollming Oy myi osuutensa Mobirasta ja Salorasta. /1/\nVuonna 1978 Reijo Hirvonen alaisineen (näistä Lasse Eskelinen aivan keskeisesti) kehitti itsekantavan säiliöauton I proton omistamassaan Kestotankki Oy:ssä Lieksassa. Yritys valmisti säiliöperävaunuja ja kuorma-autoalustalle asennettavia säiliöitä. Hirvonen myös myi tuotteet. Perävaunuihin oli tarjolla omaperäinen kumijousiteli. Se tavallaan johdatteli autokehittelyä kohti.\nAutontekoon vei Hirvosen usko yhtenäisrakenteen (itsekantavuuden) etuihin kuorma-autoalustaan ja tähän hankalasti kiinnittyvään säiliöön nähden - lisää kuormaa ja paremmat ajo-ominaisuudet. Lisäkuorma jää toki kehuttua 20% pienemmäksi. Ajo-ominaisuuksien paremmuus on selvä ääritilanteissa. Normaaliajossa ero on pienempi. Perävaunut olivat jo ennestään itsekantavia.\nYhtenäisrakenne on vääntöjäykkänä yllätyksetön, kun taas erillisen säiliön kiinnitys vääntöveltolle palkkirungolle helposti yllättää kaarteissa, etenkin vastakkaisissa ja etenkin loiskunnan esiintyessä osakuormilla. Yhtenäisrakenteen, makaavan moottorin ja muiden ratkaisujen ansiosta putoaa auton painopiste puolisen metriä. Mataluus ja luonteva sivuverhous vähentää ilmanvastusta (etenkin sivutuulissa) ja vähentää siten tehontarvetta ja kulutusta. Uutta ei tällainen ollut säiliöautoissakaan. Sitä sovelsi Diamond T Texacon takamoottori-säiliöautossa vuonna 1934 /2/. Hirvosen/Hollmingin US-patentti 4,325,560 koskee yleistasolla säiliöauton yhtenäisrakennetta. Sen suoja oli vähäinen /3/.\nI proto kehitettiin Kestotankki Oy:ssä kokeillen ja rakentaen. Komponentit olivat pääosin Volvoa, makaava linjurimoottori, kytkin, vaihteisto, taka-akselisto, mekaaninen tuuletinkäyttö ja jäähdytin.\nNavat (siis etuakseli ilman akselipalkkia ja ohjausvipuja) eteen ja telin takimmaiseksi olivat Scanialta. Volvo F10:n ohjaamon mukana tuli ohjausvaihde (ZF) ja pientavaraa.\nTHD 100 DE:n 203 kW / 2200 rpm, 9.6 dm3 oli niukka jo silloiselle (nimellisesti) 42 tn yhdistelmälle (vetäjän kokp = 22 tn = 6+10+6 tn, vaunun kokp = 20 tn =10+10 tn). Makaava moottori on lisäksi erikoistuote. Makaava nestetila ilmautuu huonommin ja sen nestevirtaus on epätasaisempi. Muun muassa siksi tehoarvoja rajoitetaan pystymoottoriin verrattuna.\nTehoja mitattiin 27.8.79 suoralla vaihteella isorumpuisella Neste Oy:n dynamometrillä. I proton teho oli 11.2% ja 17.0% suurempi 2200 rpm ja 1600 rpm kierrosnopeuksilla, ja ero oli vielä suurempi pienemmillä kierrosnopeuksilla, verrattuna näiltä osin vastaavaan myöhempään II protoon.\nMyöhemmän proton moottori oli tehdassäädöissä ja sisäänajettu parintuhannen kilometrin ajoilla.\nI proton valmistuttua Lieksasta vuoden 1978 lopulla haettiin sille tyyppihyväksyntä. Yleisten ajoneuvomääräysten ohella se perustui KTM 649/78 -päätökseen palavien nesteiden kuljetuksesta tiellä. Viranomainen tarkasti laskelmat ja teki aiheellisia lujuustarkasteluja ja koeajoja. Elettiin kansallisten määräysten puitteissa, eikä vielä ollut nykyisiä kalliita testauksia ja tyypityksiä. Kuten itsekantavilla säiliöperävaunuilla, olivat tarkastelut käytännössä peruslujuusopillisia ja sovelsivat alumiinitoimittaja Alusuissen menetelmää. /4/\nOhje sallii kaarevien väliseinä- ja loiskelevyjen hitsaamisen kohtisuorasti säiliön vaippalevyyn, "koska tästä aiheutuneita ongelmia ei Suomessa yllättäen ole vuosienkaan mittaan todettu". Varsinkaan tällaisen säiliön jännityskeskittymiä ei voi laskea tarkasti edes FEM-menetelmällä, eikä mitata. Liitokset on osattava sijoittaa viisaasti ulkoisten kuormitusten tulokohtiin nähden ja hitsien laadun oltava hyvä. Vaurio väsymällä ilmenee pahiten nesteen tihkumisina vaippalevyn lävitse. Tihkumiskohdan voi ehkä peittää, mutta jos tulee useampia....\nRaju kolari voi painaa säiliön kasaan, jolloin kohtisuorasti vaippaan hitsatut väliseinä- ja loiskelevyt repivät ja voivat puhkaista vaipan. Tämä koskee kuitenkin irtosäiliöitä enemmän kuin itsekantavia. Muualla suositaan "oikeaoppisia", reunoiltaan säiliövaipan suuntaisiksi taivutettuja levyjä.\nSäiliöasennusten jälkeisissä ensikatsastuksissa saattoi esiintyä jekkuja punnituksissa - nesteiden valutusta alarajoihin ja katsastusrenkaiden (=alarajaiset) käyttöä ja vastaavaa. Paatuneetkin kai jo pidättyivät täyttämästä polttoainesäiliön alaosaa uretaanivaahdolla tai laittamasta mustattuja ja rasvattuja vanerilehtiä lehtijousipakkoihin, tai pieniä katsastusakkuja ja vastaavaa.\nPunnitustuloksena säiliön kylkeen tulee sallittu litramäärä laskutoimituksella (kokp-omap)/ 0.825 ,\nesimerkiksi (22000 - 7770) [kg] / 0.825 [kg/litra] = 17250 litraa. Tämä oli I proton säiliön kyljessä.\nOmapainon tulisi vastata ajoneuvokohtaista kiinteätä varustusta mahdollisine jälki-lisäyksineen.\n0.825 kg oli virallinen laskennallinen litrapaino. Se vastaa dieselöljyä. Bensiinille kuuluisi 0.75 kg ja raskaalle polttoöljylle noin 1.00 kg . Kuorma tätä merkitsee siten yli 20% (sallittua) lisäkuormaa.\n42 tn yhdistelmän todellinen paino saattoi näin olla noin 48 tn. Myös puukuljetuksissa kuormatilat mitoitettiin virallisille tilavuuspainoille, mikä johti usein vielä suurempiin (sallittuihin) lisäkuormiin.\nTehoa siis tarvittiin ja ainakin pystymoottorit sitä antoivat. Ne olivat valmistajiensa päätuotteita.\nNiiden kehittelyyn panostettiin ylivoimaisesti tehokilvassa, jota yhdistelmän kokonaispainon pian toteutuva korotus (+ 6tn) jo vauhditti.\nEnsikatsastuksen jälkeen pääsi kauppamies ja öljykuljetusten osaaja Hirvonen vihdoin uhmaamaan perinteistä säiliöautoa Kestotankki Oy:n melkoisella saavutuksella, joka oli silti vasta prototyyppi.\nTukea saadakseen hän haki I protolle ja itselleen julkisuutta lehdistön ja vaikuttajien kautta.\nTätä vaihetta ja noin viiteenkymmeneen säiliöautoon aikanaan päätyviä jatkovaiheita kuvataan monipuolisesti toisaalla /5/. Rajoitun tässä lähinnä protovaiheeseen Kankaanpäässä.\nEihän perinteinen säiliöauto ole ihanneratkaisu. Isot kuorma-autotehtaat saavat vieläkin valmiiksi vain puoliperävaunun vetäjiä. Muuten ne tekevät toisistaan eroavia autonalustoja. Kuormatilat puuttuvat ja puutteita on alustoissakin. Lisäksi seurauksena tehtaan joustamattomista ja pitkistä toimitusajoista ovat maahantuojan usein asiakkaattomasti tilaamat alustat.\nPäällerakentaja vasta tekee auton muuttamalla ja täydentämällä alustaa ja lisäämällä kuormatilan.\nOhje neuvoo siksi tätä miten katkaistaan runko, putket, nivelakseli ja muu. Miten lyhennyksen tai pidennyksen jälkeen hitsataan kokoon ja vahvistetaan, miten tasapainotetaan ja laitetaan lisäakseli. Sisu sai ja saa kaipaamaansa etua kilpailijoittensa kankeudesta.\nMutta säiliön asennus säiliöauton alustalle tapahtuu nopeasti.\nMyöhemmät muuttamiset toisiin kuljetustehtäviin ovat myös ongelmattomia.\nMutta yhtenäisrakenteisellakin autokonseptilla oli konstruktio-, tuotanto- ja markkinaongelmia.\nNiitä oli hankala poistaa julkisuuskiireessä. /5/ Keskeinen hankaluus seurasi auton säiliöllisen ja alustallisen tehtävän kytkeytymisestä.\nSäiliön alaosaa tuki siihen hitsattu pitkittäispalkkipari, joka otti vastaan tieltä tulevat voimat ja voimalaitekokonaisuuden painon, ja jonka jatke kantoi ohjaamon ja ripusti puskurin.\nV-muotoiset etu- ja telipukit pyöräntuentojen tukivarsien kiinnitystä varten ja korvakepilarit voimalaiteasennelman kiinnitysjoustimia varten oli hitsattu näiden palkkien vahvistettuihin kohtiin.\nKaikki siis kiinnittyi tiukasti asiakaskohtaiseen säiliöön. Sen vaippalevy voitiin siksi pyöräyttää ja edetä kohti levyvalmista säiliötä vasta kun asiakas oli auton sitovasti tilannut ja vähän maksanutkin. Ja vasta levyvalmiiksi koottuna salli säiliö aloittaa auton loppukokoamisen. Vain vakio-osia, kuten väliseinä- ja loiskelevyjä ja päätylevyjä voitiin tehdä varastoon.\nAsiakastilaus kohdistui 1-, 2-, 3-, 4- tai 5-osastoiseen, päältä- tai altatäytöllä ja sivu- tai takakaapilla varustettuun eristämättömään tai ohuesti tai paksummin lämpöeristettyyn säiliöön. Näistä sekä moottoreista tuli valita, kun Volvo THD 100:n vaihtoehdoksi tuli MAN D 2566 MKUL .\nTilausta ei saanut toimitusaikana muuttaa, eikä autoa voinut käyttöiän aikana muuttaa, ei esimerkiksi 1-osastoista päältä täytettävää 5-osastoiseksi alta täytettäväksi. Yhtä vähäistä oli muu muuteltavuus. Esittelyauto(t) tehtiin omalla epäkuranttiusriskillä.\nTällainen säiliöauto oli tuotannollisesti ja muutenkin yhteensopimaton kuorma-autovalmistajille.\nYhteistoimiin ei päästy. Lähellä teollisesti olivat autonkoritehtaat, mutta kiinnostus puuttui näiltä.\nMutta Hollming Oy tarvitsi Kankaanpään tehtaalleen siihenastisen rinnalle täydentävän uuden tuotealan. Oli tehty kuljetettavan kokoisia hitsattuja laivarakenteita, joista suuri osa oli alumiinista.\nTuotehakua konsultoinut Mec-Rastor otti yhteyden Hirvoseen ja teki analyysin säiliöajoneuvoista.\nAnalyysi aliarvioi oudolle alalle tulon, keskeneräisen tuotekonseptin ja ennenaikaisen julkisuuden ongelmia. Ei ulkopuolinen konsulttikaan saata järjestään kumota kuulemansa alan asiantuntijan puheita. Oli luotettava ostajan kykyyn ratkaista yllätyksetkin. Yllätyksetöntä alaa kun ei ole.\nNäin Hollmingin johto saatiin Lieksaan Kestotankin halliin vuoden 1978 lopulla. Tarina kertoo, että edessä oli I proto vierellään II proton aihiosäiliö, nokallaan F10-ohjaamo. Näiden takana oli kolmen säiliön vaipat. Yksi tässä valmiina, toinen tuossa tulossa ja kolmea seuraavaa jo aloitellaan.\nOli luotu vaikutelma, että säiliöautoja alkaa syntyä vauhdilla. Jo pian voisi kassakone kilkattaa.\nEpäilemättä myyntiväitteisiin osattiin suhtautua, mutta neuvottelut johtivat silti sopimukseen. Sen perusteella autovalmistus siirtyi Kankaanpäähän ja perävaunut ja perinteiset säiliöt jäivät Lieksaan.\nOstaja sulautti itseensä Kestotankki Oy:n ja sai sen tuoteoikeudet. Hirvonen tukisi hankkeen johtoa sekä Kankaanpäähän luotavaa markkinointia, suunnittelua ja muita toimintoja.\nHanke käynnistyi vuodenvaihteessa 78-79. Hollming Oy:n toimitusjohtaja johti vastuullisryhmää. Täsmennettiin Volvo-komponentit ja tilattiin ne koesarja-autoja varten, haettiin yhteistyötä maahantuojan ja tämän piiriedustuksen kanssa, varattiin tilat ja valmisteltiin ulostuloa (Kuva 1).\nHaettiin suunnittelupäällikköä ja liiketoiminnalle johtajaa. Jälkimmäistä ei saatu. Valittu käännähti takaisin kuultuaan Hirvosen toimista - arvioiden niiden estävän onnistumista.\nHirvonen lähti kiertelemään I protolla säiliöliikennöitsijöitä - tyydyttämään näiden uteliaisuutta ja markkinoimaan itseään. Kiertely vailla valmiutta edes protoautoihin vain haittasi hanketta. I protosta se ei juuri antanut lisätietoa. Uskottavuus ja talous olisi sensijaan hyötynyt perävaunusta I proton perässä, tarjouksineen Lieksan perävaunuversioista. Saadun suuren julkisuuden tuella olisi näitä nyt voitu tehomarkkinoida ja Hirvonen olisi samalla perehdyttänyt Hollmingin oman markkinoijan alalle.\nHaku toi kirjoittajan Sisun tuotekehityksestä huhtikuun 1979 alusta suunnittelupäälliköksi toimitusjohtajan alaisuuteen. Haku myös toi lujuusrakenteiden pääsuunnittelijaksi viereiseltä Jämijärveltä Eiri-Avion purjelentokonetehtaan teknisen johtajan DI Hannu Korhosen. Rutinoituna osaajana hän tuki kauttaaltaan muita suunnittelijoita konstruktioasioissa, etenkin lujuusmitoituksessa Aluksi näitä muita oli aikaansaava tekn. Veikko Pennanen, joka ainoana oli ollut Lieksassa suunnittelijana.\nJo vuoden alusta hankkeen yhteyksiä ja palveluita hoitanut DI Jarmo Eerola tuli myös suunnitteluun.\nSain henkilöstöjohdon tuella pian haettua muut hankkeen tarvitsemat suunnittelijat. Jo saman kuun aikana aloittivat nuoret, Ins. Tapio Luoma ja DI Veikko Harmaajärvi. Heistä kouliutui nopeasti osaavia suunnittelijoita. Myöhemmin tuli Veikko Moisio ajoneuvojärjestelmien pääsuunnittelijaksi Erikoiskori Oy:n teknisen johtajan tehtävästä, nuori DI Juhani Intosalmi Kabus Oy:n suunnittelusta ja Kalevi Järvinen säiliön ja sen varustelun haltijaksi. Säiliöalan tietämystä oli tarkoitus saada Hirvoselta.\nI proton yksiosastoinen säiliö kuljetti lämmitysöljyä. II proton viisiosastoisen säiliön tarkoitus oli jakelu, siis huoltoasemien säiliöiden täyttäminen. Se oli pääosin levyvalmis, mutta vailla tyhjennysputkistoa ja varustusta. Suunniteltava tilaa vievä tyhjennysputkisto toisi I protosta poikkeavan telipukin. Yletön 20300 dm3nestetila tulisi pienentää 17500 dm3 suuruusluokkaan. Etuosaston pohjan aukotuksilla etupainoisuus poistuisi, mutta kävikö se muuten päinsä....\nPiirustuksia ei ollut. Mahdolliset I protoa selvittävät Klubiaskien kannet, siis luonnokset oli piilotettu. Mutta ensimmäiset suunnittelijat ja valmistushenkilöt olivat nyt paikalla ja tilat olivat käytettävissä.\nKomponentteja F10-ohjaamoineen oli viiteen autoon, ensimmäisenä II proto. Siihen pureuduttiin.\n17.4. alkaen kolmen viikon aikana oli lupa purkaa I protoa ja suunnitella sen pohjalta II proton osia sekä korjailla I protoa ja koota se uudelleen.\nVastuullisryhmä määräsi II proton, tehtaan ensimmäisen ajoneuvotuotteen valmistumaan kahdessa kuukaudessa. Johto tarvitsi pikaisesti lisätietoa ja tietysti tuli suunnittelun ja valmistuksen oppia kiireesti mihin oli ryhdytty. Markkinointivalmistelukin oli muuten tyhjän huitomista.\nII proto valmistui 20.6. , siis kahdessa kuukaudessa (Kuva 2). Piirustuksilla tehtiin, vähin poikkeuksin. Kiitettävää suunnittelun, työntekijöiden ja työnjohdon yhteistyötä. Suunnittelijoita oli keskimäärin seitsemän. Koesarjan yhteydessä ilmenee työnjako, joka pidettiin II proton jäljiltä pääosin ennallaan.\nValmistuksen työtunteja tuli paljon - tehtiin väellä ja voimalla käsityötä.\nKoeajot aloitettiin siis 20.6. Ei ensikatsastettu, koska ajettiin koekilvillä (Kuva 3). Punnittiin (ilman jekkuja). Painolukemaa en löydä, mutta litroja olisi saatu alle 17000 dm3. Kipeä painotodellisuus siis paljastui. Hirvonen syytti suunnittelua. Syytöksen arvottomuuden osoittanee vertailu myöhempiin Volvo-moottorisiin autoihin: 17300 dm3 toteutui näille alumiinivanteilla ja- paineastioilla (-130 kg) ja F7-ohjaamoisena (-150 kg). Hyöty näistä, 340 dm3 veisi II protonkin jokseenkin samoihin lukemiin.\nKestotankki-vaiheen rakennepiirrokset kuvaavat aiottua alustatekniikkaa (Kuva 4). Sille ei siis saatu patenttisuojaa. Eräät lukuarvot seuraavassa kuvauksessa ovat likimääräisiä:\nEtuakselisto ja -pyöräntuenta, ilmajousitettu\nRullapalje-ilmajouset kiinnittyvät alapäästään puolensa olkavarren päälle ja yläpäästään säiliön etuseinän vahvistukseen. Tasosäätö ajo- ja purkausasentoja varten. Nestevaimentimet.\nTeräksiset oman puolensa tapit lukitaan alumiinista hitsatun V-pukin porauksiin. Alempi pitkä ja ylempi lyhyt kaksihaarainen poikittainen tukivarsi liukulaakeroituvat tappeihin sisäpäistään. Ulkopäistään ne liukulaakeroituvat olkavarteen, johon kääntyvä napa kiinnittyy. Tiivistystä ei laakeroinneilla ollut ja moneen rasvanipoista on hankala ulottua rasvamontussakin. Keskusvoitelu putkistoineen tulisi siksi ottaa käyttöön (tiivistämättömät laakeroinnit myös telin nostoakselilla).\nPuoltensa olkavarret olivat raakileita, hitsaukset "polven päällä" tehtyjä. II proton pyöräkulmat kuormatta olivat: oikea/vasen camber = 2o/1o, caster 1.5o/0.25o, kpi 6.5o/7o ja auraus 4mm. Hyvä tulos - vain puolten caster-eroa on liiaksi. Caster ei suuresti muutu kuormattuna (kun etu/taka= ilma/ kumi). Ohjausvivusto oli "trukkimallinen", sen geometria oli huonohko. Sisäpyörä saattoi kääntyä vain 42o.\nTelin kumijouset ovat vapaina noin 150 mm korkeat. Ne ovat puoltensa telipalkkien saranapisteitä ja jakavat telipainon (16 tn) akseleille noin suhteessa 10 tn / 6 tn. Jousi on telipalkin lautasen ja säiliön pitkittäispalkin vahvistuksen välissä. Telipalkin päät puolestaan painavat apukumijousia, jotka ovat vapaina noin 70 mm korkeat ja lepäävät lautasilla akselistojen päällä.\nVetoakselin sisäänjoustoa rajoittaa kumipuskuri ja ulosjoustoa vaijeri. Nestevaimentimet akseleille.\nKumijouset mahdollistavat kulmaliikkeen osien kesken. Ne puristuvat kuormattuina noin 30% ja\njäykkyys pystysuunnassa, mutta myös pituussuunnassa on suuri. Siksi telipalkit ovat vetoakselille tehokkaampia ylempinä pitkittäistukina kuin ylempi pitkittäistukivarsi.\nAkselistojen tukivarret kiinnittyvät alumiinista hitsatun V-pukin porauksiin lukittuihin tappeihin.\nJäykän vetoakseliston pitkittäinen ylätuentakolmio sallii kallistelun, mutta estää sivuttaisliikkeen.\nSe sallinee pienen pitkittäisliikkeen, jotta tukeutuminen telivipuihin ei estyisi.\nKaksois-alatuenta estää pitkittäisliikkeen ja akseliston vinoon asettumisen, mutta varsien päiden kumiholkit sallivat kohtuullisen kallistelun.\nNostoakselisto on poikittaistuettu pääosin kuten etuakselisto. Napa-asennelmat on kiinnitetty nyt kääntymättömästi olkavarsiinsa. Näiden H-muotoinen alatuenta estää kääntyilyn.\nPaljejousi V-tuen keskilinjalla voi nostaa aisan välityksellä nostoakselin kuormatta ajettaessa.\nTestasin II protoa valitettavasti vain vailla kuormaa ja perävaunua. Pitkissä tieaalloissa ei teli juuri joustanut, vaan oli lähinnä saranapiste etupäälle. Juuri sen vuoksi rullapalkeet edessä tekivät hyvin vaimennettuina pitkiä sisäänjoustoliikkeitä, lyömättä kuitenkaan pohjaan. Auton asentoa tämä jo muuttelee ja valojen suuntausta. Kuormattuna telin riittämätön jousto olisi ongelma säiliölle ja itse kumijousille, eikä etupään jousto riittäisi pohjaan lyömättä sitä paikkaamaan.\nSuunnittelu alkoi heti koska jo kolmen kuukauden päästä piti aloittaa säiliöiden hitsauskokoonpano ja osavalmistus. Koesarjana piti tehdä kolme autoa raskaalle polttoöljylle ja yksi moottoripolttoaineille. Entiselleen jäi vain F10-ohjaamo, voimalaiteasennelma ja vetoakselisto ja säiliön perusosuus. Protoihin nähden uusittiin lujuus-, tila- ja toimintasyistä V-pukit ja tukivarsisto, olkavarret (sisäpyörälle 50o kääntyvyys) , ohjausvivusto sekä jäähdytys- ja paineilmajärjestelmä. Lisättiin telin joustoa 65% ja telin nostoakselin nostoa 50%, uusittiin etu- ja nostoakselin navat, tuotiin paripyörät vetoakselille sekä siirryttiin alumiinipyöriin ja -paineastioihin. Säiliöiden pohjaputkisto ja varustelu tuli myös muuttaa. Kaikki tämä tehtiin asianmukaisin piirustuksin hankintoja ja tuotantoa varten.\nKeskeinen tehtäväni oli tukea suunnittelutyötä niin, että etenemisen esteet poistettiin aina viipymättä ja työnjako ja keskinäiset riippuvuudet tiedettiin. Tavoitteiden ja aikataulujen toteutumista seurattiin päivittäin. Luotiin hyvät olosuhteet rakentamalla uudet tilat suunnittelulle kokoonpanon läheisyyteen. Karkea työnjako: Eerola (toimittajayhteydet, tekninen palvelu, ohjaus), Korhonen (lujuussuunnittelun tuki kauttaaltaan), Moisio (ajoneuvosuunnittelun tuki, sähköt, hallintalaitteet), Harmaajärvi (lujuussuunnittelu, ulkomittojen ja osakoordinaatiston hallinta), Luoma (etuakselisto, paineilma), Pennanen (teli, säiliövahvistukset), Intosalmi (jäähdytys- ja polttoainelaitteet), Järvinen (säiliö ja sen varustelu), Rantamäki (verhoukset), Lindroos Ruisniemi (piirtäminen, arkistointi), Thors (varaosakirjat).\nTyö suoritettiin vaaditussa ajassa, alumiinirakenteiden osalta jo 15.8. mennessä ja järjestelmien osalta 15.9. mennessä, mutta säiliön ja sen varustelun autokohtaista suunnittelua ei voitu tehdä. Markkinointi ei voinut sitä määrittää. Tämän edellyttämiä asiakastilauksia, esimerkiksi leasingsopimuksina ei saatu. Tämä oli ymmärrettävää, koska protot eivät käyneet esittelyautoiksi, koesarjan autoille saattoi odottaa enintään 17000 dm3 kuormaa ja käyttökokemus puuttui. Haluttiin saada lisäaikaa ja tapettiin koesarja.\nVolvo oli juuri toimittanut ensimmäiset F7-kuorma-autot. F7-ohjaamo oli köyhempi ja kevyempi. Tietoa siitä saatiin vähitellen, ensin painonsäästö 150 kg. Hirvosen vaatimuksesta neuvoteltiin 16.8. Volvo Pentan kanssa siirtymisestä F7-ohjaamoihin ja F10-ohjaamoiden myymisestä takaisin.\nAsian jatkovaiheissa en ollut, mutta Kankaanpäässä olleet neljä F10-ohjaamoa menivät romuttamoon, kuten myös II proto. Kymmenen juuri edellä ostettua F10-ohjaamoa oli vielä Volvo Pentan pihalla. Ne välitettiin ilmeisesti Lokomon nosturitehtaalle ajo-ohjaamoiksi juuri silloin suunniteltuihin 50 tn ja 70 tn autonostureihin (A353NR, A370N).\nHirvosella oli sopimuksensa Hollming Oy:n kanssa ja hän oli julkisuudessa = itsekantava säiliöauto.\nSe oli hänen mukaansa pilattu, joten hän halusi johtaa suunnittelua (ja lykätä totuutta pidemmälle). Hollming Oy:llä oli omia ongelmia tutkimuslaivaa tehdessään ja Salora Oy:tä kuntoon laittaessaan.\nNiinpä sillä ei ollut aikaa riidellä ja Hirvonen pääsi johtamaan suunnittelua.\nSiirryin telakan kautta Valmet Oy Metsäkonetehtaalle, josta puolestaan tuli johtaja hankkeelle.\nAikalisän puitteissa sovitettiin F7-ohjaamo sekä toteutettiin telin ilmajousitus ja keskusvoitelu, joka poisti rasvailutarpeen. Lisäksi voitiin autojen valmistustyö nyt suunnitella ennalta ja aloittaa hallittu markkinointi koeauton, ja aikanaan esittelyauton ja -perävaunun myötä. Myös MAN-moottori tuli tarjolle. /5/\nI protoon nähden kovasti muuttunut auto tyyppikatsastettiin 1.2.80 . Kylkilukemaksi tuli 18120 dm3. Verrattuna myöhemmin normaaliin 17200...17400 dm3/6/, oli lukema siis noin 820 dm3 suurempi. Tämä merkitsisi 680 kg kevyempää Hollming-osuutta kuin seuraavissa autoissa. Jokainen ymmärtänee mitä tämä tarkoittaa. Olettaisin että tämä oli myös syy Hirvosen poistumiseen hankkeesta. Iso konepajayritys ei halua joutua kytketyksi epäselvyyksiin.\nYhtenäisrakenne, makaava moottori ja alustan monimutkaisuus oli tappava konsepti:\nAinutkertaiset säiliöt ja muutosten mahdottomuus jo käsiteltiin.\nYhdistelmäpainojen korotus herätti tehokilvan. Esimerkiksi SISU sai Cummins NTE:stä 276 kW (1981), 298 kW (1982) ja 321 kW (1983). Makaavana edes MAN D2566 MKUL ei pystyisi vastaamaan.\nTänä päivänä olisi rautatiemoottorina MAN D2876, mutta se ei saa Euro-hyväksyntää maantielle. Pystymoottoriin ja kippiohjaamoon olisi tarvinnut siirtyä ja akselien paikat ja muukin muuttaa.\nErillistuennoissa pyöräkulmat riippuvat monien osien tarkkuudesta. Säädeltävyys ja säätely maksaa. Esimerkiksi toisen puolen camber ja kpi kasvaa ja toisen pienentyy, jos V-pukit asettuvat hitsattuina toisiinsa nähden kiertyneeseen asentoon. Puolten erot aiheuttavat muun muassa ohjauksen puoltoa ja huonoa palautuvuutta. Nykyiset tarkat usean akselin suuntauslaitteet olisivat paljastaneet mahdolliset ongelmat heti ja nopeuttaneet säätöjä ja korjausta.\nTuoreetkin tutkimukset kuorma-autojen erillistuennoista toteavat ne hyödyttömiksi vääntövelton\npalkkirungon yhteydessä. /7/ Hyöty yhtenäisrakenteen yhteydessä on suurempi, mutta korvaako se\nhaittoja. Kumiholkilliset tukivarret ovat kylläkin hyödyllisiä jäykkienkin akselien yhteydessä.\nHanke jatkui aikansa, mutta suunnittelijat poistuivat kun sopiva tilaisuus tuli. Useimmille hanke antoi kokemusten ohella hyötyä uralle. Hanke painottui Mesiranta Oy:n tehtaan oston ja Kangasalle muuton jälkeen säiliöperävaunuihin ja perinteisiin säiliöihin. Kilpailukykyä näissä saa kevyellä organisaatiolla ja tehokkuudella. Tähän omat markkinamme olivat liian pienet ja määräysten ja tottumusten kirjavuus sekä protektionismi estivät viennin.\nOlisiko voitu saavuttaa pysyvä menestys? Ehkä, jos Hollming Oy olisi alunperin hakeutunut raskaiden erikoistuneiden ajoneuvojen toimittajaksi, eräänlaiseksi uudeksi Vanajaksi. Ilman Hirvosen luomaa uhkaa olisi pätevä toimialajohtaja saatu heti. Alan ymmärtävänä olisi toimialajohtaja pian löytänyt todennäköisen etenemistien kohti kannattavuutta. Suunnittelu ja tuotanto olisi kehittynyt mukana. Luultavasti myös huollolle ja markkinoinnille olisi löytynyt ratkaisu. Suurvalmistajilta jää tilaa ammattitaitoisille pienvalmistajille. Esimerkkejä löytyy omasta ja muistakin maista tänäkin päivänä.\n1/ Mikko Uola: Hollming Oy 1945-2000 , Karisto 2001\n2/ Diamond T itsekantava takamoottorinen säiliöauto vuodelta 1934. Katso Maailman moottoriajoneuvot / Hyötyajoneuvot, Tekninen kustannusliike 1987. Google: Texaco Doodlebug tanker truck, 1934 Diamond T. Erikoistunein toteutus on Euro-Tankki Oy:n Eurojet tankkausauto (Auto, tekniikka ja kuljetus 9/1993) .\n3/ US Patent 4,325,560 Apr. 20, 1982, 8 s. (> patft.uspto.gov > PatFt: Patents from 1976 > Number Search > 4,325,560 > Images näyttää kansisivun, siirry eteenpäin painamalla nuolimerkkiä)\n4/ Dieter Faisst : Aluminium-Tankwagen , Schweizer Aluminium Rundschau 11/1971 , 18 s.\n5/ Rami ja Paavo Wahlström: Kestotankista Hollmingiin , Automobiili 1/2000 s. 12-18 ja 2/2000 s. 6-12 .\n6/ Hollming - Itsekantava säiliöauto, esite 8 s. , 1982 .\n7/ P.W.Fleuren: Independent front suspension of trucks , DI-työ Eindhoven U. of Technology, 2009,\nhttp://www.mate.tue.nl/mate/pdfs/10648.pdf . (tehty DAFille)\nTkL Erkki Nuutio on työskennellyt 5.1970 alkaen tuotekehittäjänä: Ab Volvo:n Central Forskning och Utveckling -yksikössä ja Oy Suomen Autoteollisuus Ab:ssa (Sisu) , suunnittelupäällikkönä Hollming Oy Kankaanpään tehtaalla sekä tutkimus-, laatu- ja tuotekehityspäällikkönä Valmet Oy Metsäkonetehtaalla / Velsa Oy:ssä / Valmet Traktoriryhmän tuotekehityskeskuksessa sekä 8.1985 alkaen TTO / TAMK kone- ja autotekniikan yliopettaja 10.2010 asti.\nKuva 1 Hollming-säiliöautoesite 4.1979. Tehty I proton pohjalta, sen lupauksia toistaen.\nKuva 2 II proto juuri valmistuneena aiheellisesti ylpeine rakentajineen tehtaan pihalla 20.6.1979.\nKuva 3 II proto ensimmäisellä koeajolenkillä Kankaanpään kyläteillä 20.6.1979.\nKuva 4 Kestotankki-vaiheen pyöräntuenta-jousitukset (US-patent 4,325,560) .\nProtot poikkesivat osaksi niistä. Esimerkiksi etunapa tukeutui olkaan ja jousi oli\nrullapalje. Jos alunperin oli kumi-etujouset, oli auto niillä pomppupallo.\nNämä ja muita kuvia on VETKUn (Veteraanikuorma-autoseuran lehti) numerossa 1/2018.\nYlläolevan kirjoituksen lyhennelmä on siis julkaistu mainitussa lehdessä.\nYstävällisin terveisin Erkki Nuutio\nViestin otsikko: Re: Hollming -säiliöautovalmistuksen alkuvaiheet Kankaanpäässä\nViestiLähetetty: Ke Marras 28, 2018 12:38 pm\nMuistaakseni Kuljetusliike Koskelainen Hattulasta piti ainakin yhtä Hollming säiliöyhdistelmää lentopetrolin ajossa, usein välillä Sköldvik - Hki-Vantaa. Istuin nuorena kloppina sen kyydissäkin 80-luvulla. Ohjaamo oli pystyhytiksi matala ja moottorin ääni hiljainen. Silloin kokonaispaino 48t 6-akseliselle yhdistelmälle.


VILLAMERI: Tuotoksia syyskuu-marraskuu 2016\nTuotoksia syyskuu-marraskuu 2016\nTaas oli kertynyt valmistuneita tänne blogiin päivitettäväksi. Aika lähellä olen jo päässyt sitä tälle vuodelle uumoilemaani 11kg langanjalostusmäärää! Nimittäin tuossa laskeskelin 10kg 877g olevan nyt mittarissa. Yksi iso työ on edelleen kesken (ollut jo viimejoulusta lähtien, hnnnggh), mutta muita keskeneräisiä ei taida tällä hetkellä ollakaan. Tuokin iso työ on koristepeittoprojekti, joka oli tarkoitus tehdä avopuolisolleni joululahjaksi viime vuonna, josko se tälle vuodelle valmistuisi.. :D Tekemistä kyllä on jonottamassa jo aloitustaan, ei tylsää pääse tulemaan.\nLuonnonläheiselle ihmiselle kirjoneulesukat omaa suunnitteluani. Tuon varren vettä symboloivan kuvioryppään olisin kyllä tehnyt ehkä toisin jos toisen kerran samanmoiset tekisin. Muuten olin kyllä näihin tyytyväinen, niin oli lahjan saajakin. :) 7-Veljestä ja 3mm puikot.\nOpettelin Olgasukkien mallin. Nämä ovat sitä mukaillen tehdyt, kantapäähän jatkoin oman pään mukaan tuota pitsikuvioa. Lankoina on Adlibriksen Wool.\nIhanasti raidoittuvasta Regiasta piristyssukat ystävälle ja hänen jälkikasvulleenkin lämmikettä.\nHieman erikoinen vanulappukori! Kuulemma ajaa asiansa kylpyhuoneen kaapissa piristämässä. Lankoina Ice Yarnssin villasekoitteita.\nÄidilleni lahjaksi voimakas turkoosi (kuva vääristää väriä) tuubihuivi/kauluri merinovillasta. Malli on oma, taas opin käytännön kautta jotain uutta.. :)\nÄidilleni meni myös nämä tuplalangalla neulotut lapaset 7-Veljeksestä.\nTuplalankabuumi jatkuu, nämä kahdet lapaset tein kaksinkertaisesta Adlibriksen Socki -langasta. Tuotti pään vaivaa saada värejä kohdistettua ja luovuinkin siinä toivosta noiden toisten lapasten kohdalla. Alemmat tulivat itselleni käyttöön.\nAvopuoliso tahtoi jostain syystä kruunusukat näissä väreissä. Ei muuta kuin sukkapuikkoja sudittamaan toisen vilkuillessa vähän väliä vieressä "no, joko on valmiit". :D\nEn vain kertakaikkiaan pääse eroon tuosta pikkupalmikkobuumista. :D 7-Veljestä nämäkin.\nProjektikuvaa konelangasta neulomastani supervaltavasta huivista. Lempiväriäni on varmasti hyvin vaikea päätellä kuvasta.. :D\nToisetkin kruunusukat 7-Veljestä -langasta. Harmi ettei näistä tullut enempää kuvia räpsittyä kiireen vuoksi, olisi ollut kiva saada tuo kuvio paremmin esille kuvissakin.\nJa taas Olgamallia mukaillen tehdyt sukat.\nIsänpäiväkorttia pohdin kuumeisesti isälleni ja virkkasin tälläisen örvelön, jolla oli sanoma mukanaan.\nPerussukkia koossa 43 lähipiirin tarpeeseen. Muut 7-Veljestä, punaiset Adlibriksen Woolia.\nItselleni välipalatyönä uteliaisuudesta nämä polvisukat sirkusmaisissa väreissä. En ollut aiemmin tehnytkään mitään tästä langasta niin mielenkiinnolla nyt testailen miten käytössäkin esimerkiksi kestää. Varpaista varteen ja käänteisellä kantapäällä tehtynä, puikkokokona 2,5mm. Tuli ihan pirteät!\nVoi juku, taitaa se 11kg langan jalostusmäärä mennä pian rikki tänä vuonna, mutta lienee osuvampi haaste josko saisin edistymään ihan reippaalla kädellä vielä alle puolessa välissä olevan aiemmin mainitsemani isohkon koristepeittoprojektin, siihen kun pitää kaikkiaan tehdä n. 550 virkattua ruutua niin hetken saa kyllä tehdäkin.. :D\nMarsan Gerbola 21. marraskuuta 2016 klo 16.10\nTiedän niin ton tunteen, kun avopuoliso kytsii sukkia! :D Mulla on Kisulle valmistumassa sukat Regian 8-fädig langasta (Nautico color 08068) ruttuvarrella, mutta työ on tyssännyt viimesen sukan kantapäähän. Tuntuu etten saa lankoja kohdistettua sitten mitenkään ja tiedän, että mua jää vaivaamaan ne, jos/kun ne jäävät siten, että raidat eivät kohtaa... Argh! Noista on tullut mulle ihan ressin aihe, kun toinen jatkuvasti kyselee niiden perään. :D\nM 22. marraskuuta 2016 klo 9.01\nHahaha, voi ei! :D Joo aina ne keskeneräiset työt vielä osuu jostain silmiinkin ja tuumii että "pitäis tuokin tehdä..". Toi on muuten niin ärsyttävää jos koittaa kohdistaa värit ja ei jukra siitä ei tuu mitään! Olkoon voima kanssasi! :D


Raitiovaunuhavaintoja - helmikuu 2015 - Sivu 3\nRaitiovaunuhavaintoja - helmikuu 2015\nViestiketju: Raitiovaunuhavaintoja - helmikuu 2015\n22.02.2015, 09:59 #31\nVs: Raitiovaunuhavaintoja - helmikuu 2015\nAika hyvin nuo Articit näyttävät olevan linjalla. Eikö niissä ole mitään vikoja? Ilmeisesti luotettavuus on sitä mitä on odotettukin.\nKaluston vikaantumisessa esiintyy tyypillisesti kolmenlaisia vikoja: käyttöönottovaiheen viat eli nk. lastentaudit, satunnaiset viat ja käyttöiän loppuvaiheen viat. Näiden vikojen yleisyyden perusteella on johdettu yhdenlainen malli kaluston vikaantumisherkkyydestä. Vikaantumisherkkyys ajan suhdetta havainnollistava käyrä saa kylpyammetta muistuttavan muodon, englanniksi bathtub curve (Wikipedia).\nMiksi sitten aina vikaantumisherkkyys ei näy päivittäisessä operoinnissa? Vikojahan voi sattua käyrän esittämällä tavalla eli Artic-vaunuissa saattaa vielä esiintyä käyttöönottovaiheen vikoja. Vaunujen käytettävyyttä voi parantaa kohdentamalla niihin muita vaunuja enemmän panosta vikojen korjaamiseksi. Viat eivät heikennä vaunujen käytettävyyttä vaikka niitä esiintyisikin vielä muita vaunuja enemmän. Samalla tavoin vanhaa kalustoa saatetaan priorisoida vikakorjauksissa, jotta käytettävyys ei heikkenisi liikaa. Tällöin on usein kyse siitä, että kalusto on operoinnin kannalta tärkeää esimerkiksi muusta kalustosta poikkeavaa, suurempaa, tehokkaampaa, tietylle radalle tai linjalle sopivaa ja sen vuoksi korkea käytettävyysaste on tärkeä.\nKäyttöönottovaiheen viat vähenevät usein sitä myöten kun niistä ja niiden syistä saadaan kokemuksia. Vikojen syitä voidaan poistaa tekemällä muutoksia kalustoon tai toimintatapoihin. Tällä tavoin on varmasti tapahtunut Articinkin kanssa, mistä syystä vaunujen käyttöaste lienee parantunut. Satunnaisten vikojen osalta näin ei välttämättä voida tehdä, sillä kahden vaunun kalustoon eivät vielä kaikki satunnaiset viatkaan vielä osu ja siksi satunnaisten vikojen aiheuttama käyttöasteen heikentyminen ei vielä ole merkittävää tai se vaihtelee paljon päivien mittaan.\n23.02.2015, 21:43 #32\nTänään aamulla havaitsin vaunun 401 linjan 2/3 vuorossa 33 ja iloitsin siitä, että Artic oli kerrankin sijoitettu aamusta myöhään yöhön liikennöivään vuoroon, mikä on tuiki tavatonta. Kuitenkin alkuillalla kyseinen vaunu seisoi jo Vallillan varikolla, missä se näyttäisi vaunukartan mukaan seisovan edelleen. Luultavasti siihen iski päivän aikana jokin vika, joka pakotti sen pois liikenteestä, mutta tämä ei ole tieto, vaan puhdas arvaus.\nArtic 402 puolestaan oli linjan 4 vuorossa 41. Liikennöintiaika oli uusille vaunuille sangen tyypillinen, eli päivän työt päättyivät vuoroaikataulun mukaan noin iltakahdeksalta.\n01.03.2015, 16:27 #33\nJoku tuulilasia madaltavalla lipalla varustetuista MLNRV:istä linjalla 6T teki legendaarisen koukkauksen (ilmeisesti linjalla 3 olleen Varion vikaannuttua Kaisaniemen pysäkille n. klo 14-15 aikoihin), ja tuli allekirjoittanutta jalankulkijaa vastaan Mikonkadulla Vilhonkadun-Mikonkadun rataa pitkin. Matkustajat jäivät Rautatientorin itälaidan pysäkille ja vaunu jatkoi matkaansa kohti Jätkäsaarta.\n02.03.2015, 09:33 #34\n(ilmeisesti linjalla 3 olleen Varion vikaannuttua Kaisaniemen pysäkille n. klo 14-15 aikoihin)\nKaisaniemenkadulla näkyi muutamaa minuuttia ennen kahta hinausauto asettuvan ratikkakiskoille ilmeisesti auttamaan jalkakäytävällä ollutta kuorma-autoa. Olikohan Vario oikeasti vikaantunut vai reitti vain tukossa Kaisaniemenkadulla? Poikkeusinfossa viitattiin kyllä tekniseen vikaan.\n« Uusi terminaali Jätkäsaareen | Budapestin Combinot »\nViimeisin viesti: 28.02.2015, 22:39\nViimeisin viesti: 27.02.2014, 15:38\nViimeisin viesti: 01.03.2012, 11:15\nKaikki kellonajat näytetään aikavyöhykkeen GMT +2 mukaan. Kello on nyt 14:48.


Himachalin lukutaitoisuus yllättää | Maailman Kuvalehti\nHimachalin lukutaitoisuus yllättää\nTeksti: Karina Horsti Julkaistu: 04.01.1998\nLyhyetKöyhyysKehitysyhteistyöMaatalous ja maaseutuLapset ja nuorisoAasiaEtelä-AasiaIntia\nHimachal Pradeshin osavaltiossa Intiassa lähes kaikki lapset käyvät koulua. Himachalin lasten lukutaitoisuus on yllättänyt tutkijat: 95 prosenttia 10--14 -vuotiaista lapsista osaa lukea. Intian mittakaavassa se on ihme.\nVuoristoisella seudulla Himalajan kyljessä ei ole isoja kaupunkeja, välimatkat kävellään mäkisiä polkuja pitkin, ja kylmä talvi sekä rankat sateet estävät usein kouluun menon. Silti koulussa käydään paljon ahkerammin kuin muualla Intiassa.\nEsimerkiksi dharamsalalaisen maanviljelijän Parsh Ramin kaikki kuusi tytärtä käyvät koulua ja osaavat lukea. Vanhin tytär hoitaa perheessä luku- ja kirjoitustaitoa vaativat asiat, koska vanhemmat ovat lukutaidottomia. Naapuritaloissa tilanne on sama: lapset lukevat, vanhemmat eivät.\n-- Jos tyttö osaa lukea, hän saa paremman aviomiehen, sanoo Parsh Ram.\nHimachalin lasten lukutaidottomuus oli vielä 40 vuotta sitten samaa luokkaa kuin Rajastanin tai Uttar Pradeshin: 50 prosenttia. Näissä osavaltioissa lukutaidottomuus on yhä 30 prosenttia. Intiassa vain puolet lapsista edes käy koulua.\nHimachal käyttää puolet enemmän julkisia varoja peruskoulutukseen kuin Intian osavaltiot keskimäärin. Myös opettajia on oppilaita kohden tuplasti enemmän: yksi opettaja joka 25. lasta kohden.\nIntian eliitti luulee yleisesti, että lukutaidottomuus on vanhempien syytä. Kuvitellaan, että lapset halutaan pitää kotitöissä mieluummin kuin koulussa. Uusin intialainen koulututkimus kumoaa nämä luulot. Delhi School of Economicsin ja Indian Social Instituten tutkijoiden Pohjois-Intiassa haastattelemista köyhistä vanhemmista valtaosa haluaa lastensa käyvän koulua.\nIntian perustuslaki takaa ilmaisen peruskoulun kaikille, mutta käytännössä monissa kylissä ei edes ole kouluja. Jos koulu on, olosuhteet ovat usein niin kehnot, ettei siellä voida opettaa tai oppia mitään.\nVain kahdessa prosentissa Biharin, Maya Pradeshin, Uttar Pradeshin ja Rahastanin peruskouluista on ehjä katto, vessa, juomavesi ja piha. Kahdeksassa prosentissa kouluista ei ole mitään näistä.\nKouluista puuttuu usein myös opettajat. Esimerkiksi Uttar Pradeshissa, Paraspurin kylässä on yksi opettaja opettamassa 157:ää lasta.


Suomen Tunnustuksellinen PYHÄKOULUMATERIAALI 1(5) GIDEONIN TAISTELU - PDF\nSuomen Tunnustuksellinen PYHÄKOULUMATERIAALI 1(5) GIDEONIN TAISTELU\nDownload "Suomen Tunnustuksellinen PYHÄKOULUMATERIAALI 1(5) GIDEONIN TAISTELU"\n1 Suomen Tunnustuksellinen PYHÄKOULUMATERIAALI 1(5) GIDEONIN TAISTELU 1. Kertomuksen taustatietoja a) Kertomuksen tapahtumapaikka Gileadin vuorilla b) Ajallinen yhteys muihin kertomuksiin Jatkoa edelliseen c) Kertomuksessa esiintyvät henkilöt Gideon (Jerubbaal) ja hänen palvelijansa, Puura. d) Outoja termejä 2. Itse kertomus Raamatusta Tuom. 7-luku: = Varhain seuraavana aamuna Jerubbaal, se on Gideon, ynnä kaikki väki, joka oli hänen kanssaan, leiriytyi Harodin lähteelle. Midianilaisten leiri taas oli\n2 Suomen Tunnustuksellinen PYHÄKOULUMATERIAALI 2(5) siitä, Mooren kukkulasta, pohjoiseen päin, tasangolla. Mutta Herra sanoi Gideonille: "Sinulla on kanssasi liian paljon väkeä, antaakseni Midianin heidän käsiinsä; muuten Israel voisi kerskua minua vastaan ja sanoa: 'Oma käteni vapautti minut.' Julista siis kansan kuullen näin: 'Se, joka pelkää ja on arka, palatkoon takaisin ja väistyköön Gileadin vuorilta.'" Niin kansasta palasi takaisin kaksikymmentäkaksi tuhatta, ja kymmenentuhatta jäi = 300 sai jäädä Herra sanoi Gideonille: "Vielä on väkeä liian paljon; vie heidät alas veden ääreen, niin minä siellä heidät sinulle tutkin. Se, josta minä sinulle sanon: 'Tämä lähteköön sinun kanssasi', se lähteköön kanssasi; mutta jokainen, josta minä sinulle sanon: 'Tämä älköön lähtekö sinun kanssasi', se älköön lähtekö." Niin Gideon vei väen alas veden ääreen. Herra sanoi Gideonille: "Aseta erikseen jokainen, joka latkii vettä kielellään, niin kuin koira latkii, ja samoin jokainen, joka laskeutuu polvilleen juodaksensa." Niiden luku, jotka latkivat kädestä suuhunsa, oli kolmesataa miestä; kaikki muu väki oli laskeutunut polvilleen juomaan vettä. Silloin Herra sanoi Gideonille: "Niillä kolmellasadalla miehellä, jotka latkivat, minä vapautan teidät ja annan Midianin sinun käsiisi; kaikki muu väki menköön kukin kotiinsa." Sitten väki otti mukaansa eväät ja pasunansa, ja Gideon päästi kaikki Israelin miehet menemään kunkin majalleen, pidättäen ainoastaan ne kolmesataa miestä. Gideonin usko vahvistuu Midianilaisten leiri oli hänen alapuolellaan tasangolla. Sinä yönä Herra sanoi Gideonille: "Nouse ja käy leirin kimppuun, sillä minä annan sen sinun käsiisi. Mutta jos sinä pelkäät käydä sen kimppuun, niin mene palvelijasi Puuran kanssa alas leiriin ja kuuntele, mitä siellä puhutaan. Sitten saat rohkeutta käydä leirin kimppuun." Niin Giseon meni palvelijansa Puuran kanssa alas aina leirin etuvartijoiden luo. Midianilaisia, amalekilaisia ja kaikkia Idän miehiä oli asettunut tasangolle niin paljon kuin heinäsirkkoja; ja heidän kameleillaan ei ollut määrää, niitä oli niin paljon kuin hiekkaa meren rannalla. Kun Gideon tuli, niin muuan mies kertoi untansa toiselle. Hän sanoi: "Minä näin unta ja katso, ohraleipäkakku tuli pyörien midianilaisten leiriin. Se tuli teltalle saakka, iski siihen niin, että se kaatui, ja käänsi sen ylösalaisin, ja teltta jäi kumoon." Niin toinen vastasi ja sanoi: "Se ei ole mikään muu kuin israelilaisen Gideonin, Jooaan pojan, miekka; Jumala antaa hänen käsiinsä Midianin ja koko leirin." Kun Gideon oli kuullut kertomuksen unesta ja sen selityksen, niin hän kumartaen rukoili, palasi sitten takaisin Israelin leiriin ja sanoi: "Nouskaa, sillä Herra antaa midianilaisten leirin teidän käsiinne."\n3 Suomen Tunnustuksellinen PYHÄKOULUMATERIAALI 3(5) Lopullinen voitto Gideon jakoi ne kolmesataa miestä kolmeen joukkoon ja antoi heille kullekin käteen pasunan ja tyhjän saviruukun, tulisoihtu ruukussa ja sanoi heille: "Tarkatkaa minua ja tehkää niin kuin minä; kun minä olen tullut leirin laitaan, niin tehkää, niin kuin minä teen. Kun minä ja kaikki, jotka ovat minun kanssani, puhallamme pasunoihin, niin puhaltakaa tekin pasunoihin kaikkialla leirin ympärillä ja huutakaa: 'Herran ja Gideonin puolesta!'" Niin Gideon ja ne sata miestä, jotka olivat hänen kanssansa, tulivat leirin laitaan keskimmäisen yövartion alussa; vartijat olivat juuri asetetut paikoilleen. Silloin he puhalsivat pasunoihin ja särkivät saviruukut, jotka heillä oli käsissään. Niin ne kolme joukkoa puhalsivat pasunoihin, murskasivat saviruukut, tempasivat vasempaan käteensä tulisoihdut ja oikeaan pasunat, puhalsivat niihin ja huusivat: "Herran ja Gideonin miekka!" He seisoivat kukin paikallaan leirin ympärillä. Mutta leirissä kaikki juoksivat sekaisin, kirkuivat ja pakenivat. Kun he puhalsivat noihin kolmeensataan pasunaan, niin Herra käänsi toisen miekan toista vastaan koko leirissä, ja leiri pakeni Beet-Sittaan asti Sereraan päin, Tabbatin luona olevan Aabel-Meholan rantaan saakka. Israelin miehet kutsuttiin koolle Naftalista, Asserista ja koko Manassesta, ja he ajoivat midianilaisia takaa. 3. Kertomuksen keskeinen opetus "Mikä ihmisille on mahdotonta, se on Jumalalle mahdollista." Luuk. 18: Muita vastaavia kertomuksia Raamatussa Tässä kertomuksessa on samoja elementtejä kuin Jerikon valtauksessa. 5. Opeteltava Raamatun lause Minun armossani on sinulle kyllin; sillä minun voimani tulee täydelliseksi heikkoudessa." Sen tähden minä mieluimmin kerskaan heikkoudestani, että Kristuksen voima asettuisi minuun asumaan. 2 Kor. 12: 9." 6. Lauluehdotus PK 152 Mä olen niin pienoinen, pienoinen aivan Sä suuri ja voimakas Isäni taivaan, Isäni taivaan. En suotta saa pelätä murhetta kantaa, kun sen, minkä tarvitsen Isäni antaa, Isäni antaa.\n4 Suomen Tunnustuksellinen PYHÄKOULUMATERIAALI 4(5) Kun voimani uupuvat, käsilläs kannat ja syntini armostas anteeksi annat, anteeksi annat. Oi, johdata jalkani totuuden teitä, et, Isäni armahin, lastasi heitä, lastasi heitä. 7. Tehtäviä / kysymyksiä 8. Muuta huomioitavaa\nVANHA TESTAMENTTI. 5. Vanhan testamentin sankareita\n62 VANHA TESTAMENTTI 5. Vanhan testamentin sankareita - Joosua (Joos. 1: 1 11) - Debora (Tuom. 4: 4 16) - Gideon (Tuom. 6: 11 16; 7: 1 15) x Laulukirjat Lasten virsi, Lasten keskus 1997 (Lasten virsi)\nTUOMARIEN AIKA. 1. Kertomuksen taustatietoja a) Kertomuksen tapahtumapaikka Luvatussa Kaanaan maassa\nSuomen Tunnustuksellinen PYHÄKOULUMATERIAALI 1(7) TUOMARIEN AIKA 1. Kertomuksen taustatietoja a) Kertomuksen tapahtumapaikka Luvatussa Kaanaan maassa b) Ajallinen yhteys muihin kertomuksiin Tuomarien aika\nSuomen Tunnustuksellinen PYHÄKOULUMATERIAALI 1(6) AAKANIN VARKAUS\nSuomen Tunnustuksellinen PYHÄKOULUMATERIAALI 1(6) AAKANIN VARKAUS 1. Kertomuksen taustatietoja Tämä kertomus tapahtui Jerikon ja Ain kaupungin välillä Jerikon muurien sorruttua. Joosua oli määrännyt: Kaupunki\nNettiraamattu lapsille. Kertomus 24/60.\nNettiraamattu lapsille Tulen mies Kirjoittaja: Edward Hughes Kuvittaja: Lazarus Kääntäjä: Anni Kernaghan Sovittaja: E. Frischbutter Suomi Kertomus 24/60 www.m1914.org Bible for Children, PO Box 3, Winnipeg,\nJOOSEF MYYDÄÄN ORJAKSI\nSuomen Tunnustuksellinen PYHÄKOULUMATERIAALI 1(6) JOOSEF MYYDÄÄN ORJAKSI Kuva taidegraafikko Kimmo Pälikkö 1. Kertomuksen taustatietoja a) Missä kertomus tapahtui Dootanissa, joka on Sikemin pohjoispuolella.


Nikander: ”Saksa Sixin edelle” | Bike\nNikander: ”Saksa Sixin edelle”\nOtsikoihin on viime aikoina noussut niin mediassa kuin lajin sisällä Suomen joukkueen valinnat enduron MM-joukkuekilpailuun. Sixinä paremmin tunnettu MM-joukkuekilpailu ajetaan 30. syyskuuta-5. lokakuuta Sardiniassa.\n– Kun Suomen ehkä tunnetuin enduropilotti Juha Salminen ilmoitti jättävänsä Sixin väliin, on valinta aiheuttanut spekulointia. Viime viikolla kuuden kuljettajan Trophy- joukkueeseen olivat osallistumisensa varmistaneet Matti Seistola, Marko Tarkkala, Eero Remes sekä Toni Eriksson, todetaan Nikanderin tiedotteessa.\nVahvana korttina valitsijoilla oli Nikander, joka kuitenkin ilmoitti jättävänsä kilpailun väliin ja keskittyvänsä samaan aikaan ajettavaan Saksan CC- sarjaan. Nikander on sarjassa tällä hetkellä hienosti toisena.\n– Pohdin pitkään Sixin ja Saksan välillä. Konttisen Tomi oli ensimmäisenä yhteydessä ja aluksi epäröin, kun piti ajaa kolmesatasella 2-tahdilla, loppuvaiheessa se muuttui kuitenkin niin että olisin saanut ajaa omalla pyörällä ja sitten jo kiinnostuinkin ajatuksesta. Saksan sarja kuitenkin kiinnosti myös, koska uskon mestaruuteen olevan vielä hyvällä ajolla mahdollisuuksia. Myös rahallinen tilanne piti ottaa huomioon: pari viikkoa pois töistä, rengaskulut ja pyörän huollot, niin se on sen verran kallis reissu että päätin jättää Sixin väliin, Nikander kertoi valinnastaan.\nNikander myöntääi, ettei päätös Sixin väliin jättämisestä ollut helppo.\n– Ei se missään nimessä helppo päätös ollut. Sixi olisi ollut myös tavallaan näytön paikka myös omasta vauhdista. Nyt kuitenkin mennään sen mukaan mitä rahallisesti on mahdollisuuksia ja sopimuksissa luvattu.\nNikanderin alkukausi on mennyt käsikirjoituksen mukaan ja mies johtaa enduron SM-sarjaa tasapistein Lauri Pohjosen kanssa kun sarjasta on kolme kilpailua ajamatta.\nSuomessa Nikanderin vauhtia päästään seuraamaan viikonloppuna Jämsässä, kun mies tavoittelee SM-pisteitä. Jämsän osakilpailu ajetaan 24. elokuuta, kilpailukeskuksena toimii Haaralankankaan motocross-rata.\nNikander puhkuu jo intoa kun SM-sarjan kesäkausi jatkuu, eikä muita ajatuksia kuin mestaruus ole.\n– Jämsässä on mielenkiintoista nähdä miten vauhti riittää. Itsellä kun on jäänyt viime aikoina nuo endurot vähemmälle. Aamusta täytyisi saada heti oikea tatsi päälle. Cross Country menee vähän eri tempolla kuin endurokilpailu, pitäisi saada puristettua itsestä 110 prosenttia jotta uskaltaa vetää oikein kunnolla, Nikander kertoi taktiikkaa enduron SM-sarjaan.\nMyös Saksan CC-sarjan johdossa olevaan Cory Nemethiin on muutaman pisteen ero, joten ensikertalaisena Saksan sarjassa ajavalla Nummelan moottorikerhon kasvatilla on täydet mahdollisuudet valloittaa Saksan maaperä ja sitä kautta antaa näyttöjä vauhdistaan. Mies on kuitenkin tyytyväinen tämän hetken kakkossijaan, sillä taso sarjassa on hyvä.\n– Kyllä se kohtuullisen tasokas sarja on. Koko viikonloppuna on todella paljon kuljettajia, noin 700. Myös katsojia on paljon, kilpailut ajetaan suurien kaupunkien läheisyydessä, maastot ovat crossityyppisiä ja vauhdikkaita. Luokkia on muistaakseni 21, joskin omassa XC-pro luokassa saisi olla enemmän kuskeja ja ehkä vähän tasokkaampia. Kyllä sielläkin hyviä kuskeja on, varsinkin sarjaa johtavan Nemethin kanssa saa hyvää kisaa aikaan mutta aina mitä enemmän nopeita mestaruudesta ajavia kuskeja luokassa on, sen parempana itse koen, Nikander valottaa kokemuksiaan.\nSaksan sarjasta on ajamatta vielä kaksi kilpailua joista viimeinen sijoittuu samaan viikonloppuun MM-joukkuekilpailun viikonlopun kanssa. Ja vaikka Nikander ei Sixillä Suomen joukkueessa edusta, on miehellä palava halu pitää suomalaisvärejä korkealla Saksassa sarjan päättyessä.


Nautojen terveydenhuoltoeläinlääkäri, toiminnallisen sorkkahoidon edistäjä, lehmien työterveyslääkäri Reijo Junni on Vuoden eläinlääkäri 2018 (päiv 16.5. klo 8.35) | Sell\nEtusivu / Uutinen / Nautojen terveydenhuoltoeläinlääkäri, toiminnallisen sorkkahoidon edistäjä, lehmien työterveyslääkäri Reijo Junni on Vuoden eläinlääkäri 2018 (päiv 16.5. klo 8.35)\nNautojen terveydenhuoltoeläinlääkäri, toiminnallisen sorkkahoidon edistäjä, lehmien työterveyslääkäri Reijo Junni on Vuoden eläinlääkäri 2018 (päiv 16.5. klo 8.35)\nReijo Junni on pitkäjänteinen sorkka- ja jalkaterveyden kehittäjä sekä eläinlääkärien, maataloustuottajien ja sorkkahoitajien kouluttaja. Lehmien työterveyslääkäriksikin kutsuttu terveydenhuoltoeläinlääkäri on kansainvälisesti kouluttautunut asiantuntija, tietoa molempiin suuntiin vievä ammattilainen. Suomessa maitotaloustuotteita käytetään valtaosassa kotitalouksia, siten lehmien sorkat ja hyvinvointi ovat osa arkeamme.\n”Reijo Junni on nautapraktikko, joka on pitänyt itsensä ammatillisesti erittäin hyvin ajan tasalla. Viimeisen kymmenen vuoden aikana keskiössä ovat olleet sorkkasairaudet, niiden ennaltaehkäisy ja sorkkahoito”, kertoo Eläinlääkäriliiton puheenjohtaja Päivi Lahti.\nJunni on luennoinut aiheesta käytännönläheisesti jo noin sata kertaa eläinlääkäreille, maataloustuottajille ja sorkkahoitajille. Hän edistää sorkkahoitajien koulutusta ja näyttötutkintojen järjestämistä sekä Ruotsin mallin mukaisen sorkkahoitokorvauksen saamista Suomeen. Siinä maatilaa tuettaisiin, kun sorkat hoidetaan säännöllisesti ja tieto kirjataan tietokantaan.\n”Sorkkasairaudet vaikuttavat merkittävästi eläinten hyvinvointiin, varsinkin kun kookas eläin on paljon jalkojen päällä”, sanoo lehmien työterveyslääkäri Reijo Junni. Suomessa on lähes 300 000 lypsylehmää ja maitotaloustuotteet tavoittavat lähes kaikki kotitaloudet. Terveydenhuoltoeläinlääkärinä Junni kokee palkitsevana, kun yhteistyö ja neuvonta auttaa maatilalla käytännön toimintaa, eläinten hyvinvointia ja taloudellista tulosta.\nVuoden eläinlääkäri 2018 Junni on toiminut pitkään kunnaneläinlääkärinä Keski-Pohjanmaan nautavaltaisella alueella, ensin Halsualla ja sittemmin Kälviällä. Nyt hän on terveydenhuoltoeläinlääkärinä Kokkolan yhteistoiminta-alueella, päätoimenkuvana nautojen terveydenhuolto. Hän opiskeli vuonna 2010 Hollannissa sorkkakirurgiaa ja lehmien tähystysleikkausta ja teki samana vuonna ensimmäisen juoksutusmahan tähystysleikkauksen Suomessa yhdessä nuoren kollegan kanssa. Nyt näitä tähystysleikkauksia tehdään eri puolilla maata.\nReijo oli vuosina 2012–2015 Helsingin yliopiston tutkijana isojen lypsykarjapihatoiden sorkkaterveysongelmia selvitelleessä tutkimusprojektissa. Hankkeessa kehitettiin muun muassa tartunnallisia sorkkasairauksia aiheuttavien fusobakteereiden viljelymenetelmiä. Projektin tuloksena syntyi Tarttuvat sorkkasairaudet 2015 -kuvasto. Siitä on julkaistu myös pohjoismainen, englanninkielinen ja venäjänkielinen versio.\nTiivis kansainvälinen ja pohjoismainen sorkka-asiantuntijoiden yhteistyö on Junnille tärkeä kanava tiedon hankkimiseen ja vaihtamiseen. Kansainvälinen kongressi Lameness in ruminants järjestetään joka toinen vuosi ja Nordic Ruminant Lameness Research Network eli pohjoismainen alan verkosto kokoontuu kerran vuodessa. Junni osallistuu säännöllisesti alan osaajat kokoaviin tapaamisiin, ja matkoilta saamaansa tietoa hän hyödyntää myös koulutuksissa ja luennoilla.\nLinkki Eläinlääkärilehden artikkeliin (lehti ilmestyy 17.5.) Vuoden eläinlääkäristä 2018\nLue Eläinlääkäriliiton puheenjohtaja Päivi Lahden puhe tiedotustilaisuudesta Viikistä 16.5. (päiv. 16.5. klo 8.35)\nLisätietoa: puheenjohtaja Päivi Lahti, puh. 050 911 9117, paivi.lahti (at) sell.fi\nVuoden eläinlääkäri 2018, ELL Reijo Junni, puh. 0400 322 653, reijo.junni (at) gmail.com\nKäytännön asiat: tiedottaja Anna Parkkari, puh. 040 522 8217, anna.parkkari (at) sell.fi


Virtuaalinen sotalentäminen tuli jäädäkseen - Siivet\nIL-2 Sturmovik. Siivet 2015/5.\nVirtuaalilentäminen on ilmailuhistorian saralla vielä verraten nuori ilmiö. Mutta sillä on Suomessakin ikää jo 21 vuotta. Mutta eipä ensimmäisestä moottoroidusta lennostakaan ole kuin sata vuotta ja rapiat. Tässä ajassa ilmailun saralla on ehtinyt tapahtua monenlaista.\nVuodet 1994 ja 1995 olivat virstanpylväitä suomalaisen virtuaalilentoharrastuksen kannalta. Vuonna 1994 näet maamme markkinoille avattiin mahdollisuus lentää internetin kautta oikeita ihmisiä vastaan ja heidän kanssaan. Jo seuraavana vuonna nettilentämiseen hurahtaneet järjestivät ensimmäisen yhteisen lentotapahtuman. Menneitä muisteltiin lämmöllä Mosquito Meeting -lentoleirin 20-vuotisjuhlassa Malmin lentoasemalla, mutta simulaattorilentäminen on yhtä lailla yhteisten lentojen ja kohtaamisten muistelua kuin huomispäivään valmistautumista.\nSillä kuten tosimaailmankin ilmailu, myös simulaattorilentäminen muuttuu ajan myötä.\nTänä langattomien laajakaistojen ja kiinteiden internet-yhteyksien aikakautena on välillä vaikea muistaa aikaa, jona koko internetiä ei vielä ollutkaan. Ei ollut kännyköitä, vaan seinäpuhelimia. Niiden linjoilla voitiin soittaa myös tietokonepuheluja. Kallistahan se oli, sillä monin paikoin toisiin tietokonejärjestelmiin ja pulinabokseihin soitettiin minuuttitaksalla. Jotkut puhelinyhtiöt sentään tarjosivat yötaksan.\n1990-luvun alkupuolella Internet-niminen verkko kuitenkin levisi hiljalleen. Edistyneimmät käyttäjät saattoivat soittaa modeemilla internet-palvelutarjoajien tai yliopistojen soittosarjaan, jonka kautta päästiin maailmalaajuisen tietoverkon uumeniin.\nSamaan aikaan Yhdysvalloissa oli jo keksitty moninpelaaminen puhelinverkon ja varhaisen internetin kautta. Se teki tuloaan ryminällä myös Eurooppaan, tosin hitaasti. Silti internet-pelaamisesta tiedettiin Suomessakin, ja 1993 alkutalvesta sain MikroBitti-lehdeltä jännittävän työtehtävän.\nMinun pitäisi soittaa Englannissa sijaitsevan peliyhtiön numeroon ja testata internet-moninpelejä. Eräs niistä oli moninpelattava sotalentosimulaattori Air Warrior.\nMonen tuhannen markan puhelinlaskun, jonka toimeksiantaja sentään maksoi, ja uskomattomien pelikokemusten jälkeen julkaisin MikroBitti 2/1994:ssä artikkelin, joka sysäsi liikkeelle nykyään vauhdikkaan tapahtumaketjun. Jo kesällä Air Warrioria pystyi lentämään myös Suomesta, ja ensimmäisten suomalaisten virtuaalilentäjien luomat perinteet ja toverihenki elävät yhä vahvoina.\nKesällä 1995 virtuaalilentäjien ensimmäinen sukupolvi kokoontui Oulussa. Jo ensimmäisessä Mosquito Meeting -tapahtumassa asiat osattiin tehdä vaikeimman kautta, sillä missäs muualla sitä tietokoneilla voisikaan lentää internetissä kuin autiolla saarella, jossa ei ollut sen enempää sähköä kuin verkkoyhteyksiä. Liikennöinti saareen hoitui veneellä, sähkö tuotettiin aggregaatilla ja internet hoitui miten hoitui eli huonosti. Seuraavana vuonna Tele sentään lainasi komean mikroaaltolinkin, joka piti miehet linjoilla. Kyllä siinä riitti saaressa vierailleilla golffareilla kummastelemista. Touhu oli löytänyt jo myös kansainväliset teemansa, sillä ainakaan suomalaislentäjät eivät osaa olla tuppisuita sen enempää simulaattorissa kuin kasvokkainkaan. Ensimmäinen delegaatio osallistui jo 1994 Yhdysvalloissa järjestettyyn Air Warrior -tapahtumaan, josta nämä toivat tuliaisinaan muun muassa biljardipöydällä pelattavan Crud-pelin aakkoset.\n“Hyvien lentäjien juhla”, otsikoi Pelit-lehti artikkelinsa tapahtumasta ja muistutti, että vaikka lentosimulaattoreilla lennetäänkin, ovat oikea ilmailu, ilmailuhistoria ja ennen kaikkea vahva toverihenki tärkeimpiä. Kaveria ei jätetä edes virtuaalitaivaalla.\nEikä ole jätetty sen jälkeenkään. Suomalaisilla harrastajilla on takanaan 21 vuotta virtuaalilentämistä internetin sotataivailla ja 20 vuotta lentosimulaattorileirejä, joita järjestetään nykyisellään useita vuodessa, eri puolella Suomea. Lentotoiminnan taipaleelle mahtuukin jo useita sukupolvia niin simulaattorilentäjiä kuin simulaattoreita. Perinteet ovat kuitenkin entisensä ja into ilmailuun palavaa.\nVirtuaalilentäjillä on simulaattorilentämisen lisäksi hallussaan muun muassa ilmailuhistoria ja lennokkienlennätys. Siivet 2015/5.\nMoni asia on myös muuttunut. Vuonna 1994 harva tiesi koko internetistä eivätkä modeemitkaan olleet erityisen yleisiä. Tänään internet on integroitu lähes joka laitteeseen, jopa uusiin televisioihin ja jääkaappeihin tai pesukoneisiin. Verkon kautta viestiminen on arkipäiväistä ja Facebook-selainpelit ovat korvanneet Windowsin Pasianssin. Myös tietokoneita on ympärillämme enemmän kuin koskaan, mutta lentosimulaattorien suosiossa se ei näy. Pikemminkin päinvastoin, vaikka ilmailu kiinnostaa monia, simulaattoreihin ei jakseta paneutua.\nNiin pelit kuin pelaajat ovat muuttuneet. Vielä 1980-luvulla lentosimulaattorit olivat kaikkien pelaajien hupia. 1990-luvulla ne alkoivat eriytyä monimutkaisemmiksi ja vaikeammin ymmärrettäviksi simulaatioiksi, joissa nippelien määrä ja yhä autenttisempi lentomallinnusfysiikka nousivat etualalle. Lentopelit jakaantuivat yhä selvemmin niin sanotusti tosimiesten simuiksi ja lentoräiskinnöiksi, ja molemmat ajoivat itsensä lopulta nurkkaan, joista niitä eivät löytäneet kuin tosifanit. Osittain tästä johtuen lentosimulaattorit ovat ajautuneet muutaman kerran lähes sukupuuttoon, sekä sotilasettä siviilipuolella.\nSamalla tietokonepelaaminen on muuttunut koko ajan nopeatempoisemmaksi, pikaisempia palkintoja vaativaksi. Pitkää opiskelujaksoa vaativat pelit ovat kärsivät, genrestä riippumatta.\nSimulaattoriharrastus loistikin kirkkaimmillaan 2000-luvun alkupuolella, sillä 2001 julkaistu IL-2 Sturmovik ja etenkin Suomen Ilmavoimat ja Suomen sota-aikaisia tantereita sisältänyt Forgotten Battles -laajennus nostivat virtuaalilentäjämäärät huippuunsa. Myös Virtuaalilentäjät ry:n jäsenet osallistuivat simulaattorin kehitykseen aktiivisesti.\nMutta kutakin iloa riittää vain aikansa. IL-2-sarja ei onnistunut uudistumaan ja siviilipuolella Microsoft sulki Flight Simulator sarjaa kehittäneen studionsa vuonna 2009.\n2010-luvun myötä sen enempää sotilaskuin siviilisimulaattoripuolella ei ollut enää muotipelejä, hittejä, jotka olisivat houkutelleet uusia tulokkaita simulaattorilentämisen vaativaan, mutta myös paljon antavaan maailmaan. Harrastusta uhkasi ukkoutuminen.\nSimulaattorilentäminen on silti pitänyt pintansa. Etenkin simulaattoriyhteisöt, mukaan lukien siviilisimulaattoreihin keskittyvä Suomen Virtuaali-Ilmailijat ry että sotilaslentosimulaattoreihin keskittynyt Virtuaalilentäjät ry, samoin kuin lukuisat virtuaalilentoyhtiöt ja virtuaalilentolaivueet, ovat pitäneet lippua tangossa ja muun muassa esitelleet harrastusten eri puolia suurelle yleisölle ilmailutapahtumissa.\nSimulaattoririntamalla puolestaan Digital Combat Simulator on kasvamassa kokonaiseksi simulaattoriperheeksi, lukuisten erilaisten, joskin lähinnä vannoutuneille harrastajille suunnattujen simulaattoriensa kautta. IL-2\nSturmovik puolestaan teki onnistuneen comebackin Battle of Stalingradilla, ja jatkoa on luvassa jo tänä vuonna Battle of Moscowissa. Uudet ilmaispelattavat lentoräiskinnät World of Warplanes ja War Thunder ovat puolestaan tuoneet lentokonepelien pariin täysin uutta pelaajakuntaa, erityisesti nuoremmasta päästä.\nOnnistuneiden yleisötapahtumien, kiinnostusta herättäneiden uusien simulaattorijulkaisujen ja vanhan virtuaalilentäjäkaartin aktiivisuuden myötä suomalainen virtuaalilentäminen ja yhteisöllinen puuhastelu voivatkin Mosquito Meeting -tapahtuman juhlavuonna verrattain hienosti. Virtuaalilentäjät ry:n kautta harrastusta pidetään esillä suuremmalle yleisölle, samalla kun kulissien takana muistutetaan simulaattorivalmistajia myös suomalaisen lentoyhteisön tarpeista ja toiveista. Yhteistyö onkin sujunut yleensä hyvässä hengessä, sillä suomalaiset virtuaalilentäjät tunnetaan maailmalla aktiivisina ja osaavina pilotteina. Edessä toivottavasti odottaa toisetkin kaksi vuosikymmentä yhdessä lentämistä. o\nOlli Korhosen Mosquito Meetingeihin ja muihin tapahtumiin usein tuoma Mersun ohjaamo. Siivet 2015/5.\nVirtuaalilentämisen lyhyt pelihistoria\nAir Warrior (1988-2001)\nAces High (2000-)\nWorld War II Online (2001-)\nSuosituimpia yksinpelattavia ja rajallisesti moninpelattavia simulaattoreita\nMicrosoft Flight Simulator –sarja (1982-)\nTheir Finest Hour / Secret Weapons of the Luftwaffe (1989, 1991)\nAces of the Pacific / Aces Over Europe (1992-1992)\nJane’s Combat Simulations –sarja (1994-1999)\nIl-2 Sturmovik -sarja (2001-)\nDigital Combat Simulator -sarja (2008-)\nWorld of Warplanes (2013-)\nWar Thunder (2013-)\n“Virtuaalilentäjä” on vakiintunut termi ilmailuharrastajasta, joka lentää lentosimulaattorilla todellisten koneiden sijaan. Virtuaalilentäminen tarkoittaa ennen kaikkea ilmataistelusimulaattorien lentämistä internetissä toisten ihmisten kanssa.\nVirtuaalilentämisen myötä simulaattorilentäminen on saanut uusia ulottuvuuksia, sillä lentäminen tuntuu aivan erilaiselta, kun rinnalla ja vastustajina on muita ihmisiä, joiden kanssa pystyy juttelemaan ja vaihtamaan opetuksia.\nSuomalaista virtuaalilentämistä edistää Virtuaalilentäjät ry, joka perustettiin vuonna 2001 yhdistämään simulaattoriyhteisöjä sekä edistämään suomalaista virtuaalista sotalentämistä internetissä ja simulaattori-ilmailua ylipäätään. Samalla yhdistys tukee myös suomalaista ilmailuhistoriallista tutkimusta, tekee yhteistyötä ilmailumuseoiden kanssa ja osallistuu talkoilla museoiden ja ilmailutapahtumien järjestämiseen ja ohjelmantuotantoon.\nJukka O. KauppinenlentosimulaattoritSiivet 2015-5videopelitVirtuaalilentäjät\nEdellinen artikkeliLentotestissä Wings Over Flanders Fields – kaksitasojen aikakausi (pelit)\nSeuraava artikkeliSuomen Ilmailumuseo muuttaa – uusi Ilmailumuseo nousee Aviapolikseen


Minimitalletus 5e casino | Minimitalletus kasinot netissä\nMinimitalletus 5e - Katso kaikki minimitalletus kasinot\nPienikin minimitalletus kasinolle voi olla alku suurille voitoille. Minimitalletus 5e on harvinainen tarjous, mutta listallamme on jopa muutama minimitalletus 1e kasino. tarkoittaa pienintä summaa, joka vaaditaan joko bonuksen lunastukseen tai talletukseen.\nYleisin nettikasinoiden minimitalletus on 10 euroa. Voit valita minkä tahansa listamme kasinoista, ja tietää sen olevan luotettava pelipaikka. Helpoiten löydät sinulle parhaan sivuston, kun laitat listamme kasinot, niiden tarjoukset ja minimitalletukset vertailuun.\nJos vaihtoehtoja tuntuu olevan liikaa, käytä suodattimia jättääksesi näkyville vain ne kasinot, jotka täyttävät vaatimuksesi. Voit suodattaa listaa tarjolla olevien bonusten tai vaikka pelien mukaan, jotta sinulle valitsemasi minimitalletus casino on varmasti odotustesi arvoinen.\n- Minimitalletus kasinon käyttöehdoissa\nMinimitalletus 5e kasinot 2022\n- Miksi casino minimitalletus 5e on suosittu?\n- 1 euron talletus casino\n10 euron minimi talletus kasinolle\nNäin teet minimitalletuksen kasinolle\n- Huomioi ennen minimitalletus siirtoa\nMinimitalletus tarkoittaa pienintä summaa, jonka pelaaja voi joko tallettaa kasinolle tai käyttää bonuksen lunastamiseen. Minimitalletusta kutsutaan myös nimellä vähimmäistalletus. Listauksemme on tehty kasinon minimitalletuksen perusteella, ja minimitalletus bonuksen lunastamiseksi on esitetty jokaiselle kasinolle erikseen.\n5 euron minimitalletus ei ole mahdoton löytää, ja joskus kasinot läväyttävät pöytään jopa minimitalletus 1e tarjouksia. Näin casino saa pelaajat tutustumaan kasinoon, sillä pieni minimitalletus tarkoittaa voittomahdollisuutta alhaisella riskillä. Jos saat talletuksella lisäksi bonuksen, pääset pelaamaan oikein urakalla!\nMinimitalletus kasinon käyttöehdoissa\nKaikki nettikasinot esittävät tarjouksen ehdot aina sen yhteydessä, vähintään yhden klikkauksen päässä. Samoin minkä tahansa talletuksen, myös ilman bonusta, minimisumma on ilmoitettu kasinon käyttöehdoissa. Lisäksi siitä on usein maininta talletussivulla.\nKasinon käyttöehtoja, liittyivät ne sitten bonukseen tai ei, kannattaa noudattaa. Bonuksen kohdalla tarjous jää väliin, jos tallettaa vähemmän kuin minimitalletuksen. Ehtojen jatkuva rikkominen voi taas johtaa pelivarojen takavarikoimiseen tai jopa tilin sulkemiseen.\nHuomioi myös, että vähimmäisnosto vaihtelee rahansiirtotavasta sekä kasinon säännöistä riippuen, joten sitä ei pidä sekoittaa vähimmäistalletukseen. Kotiutus on usein tehtävä samalla maksutavalla, jota on käyttänyt myös tallettaessa, joten vähimmäisnosto sinun kotiutustasi koskevalle metodille on helppo tarksitaa.\n100% / 600 €Bonus\nPieni minimitalletus on haluttu, ja Mr Gamble auttaa pelaajia löytämään juuri sellaisen kasinon, joka sopii sinun pelityyliisi. Yllä oleva minimitalletus 5e kasinolistaus päivitetään sitä mukaa, kun kasinot muuttavat talletusehtojaan. Siksi suosittelemmekin tarkastamaan sen säännöllisin väliajoin.\nHuomioi, ettei 5 euron talletus casinolle onnistu kaikilla käytössä olevilla rahansiirtomenetelmillä. Maksutapakohtaisista rajoista mainitaan talletussivulla tai käyttöehdoissa, jotka kannattaa aina tarkistaa ennen ensimmäisen talletuksen tekemistä.\nMiksi casino minimitalletus 5e on suosittu?\nUusia nettikasinoita julkaistaan jatkuvasti, ja monet haluavat kokeilla niitä heti. 5e talletus tarjoaakin matalan kynnyksen tutustua kasinoon ja sen peleihin. Jos päälle saa lisäksi bonuksen, saat kunnon pelit pystyyn. Mikäli pelisivusto sitten miellyttää, voit helposti tallettaa myöhemmin lisää.\nKasinot minimitalletus 5e on hyvä tapa päästä kasinolla alkuun, mutta useasta bonuksesta saa enemmän irti suuremmalla talletuksella. Minimitalletus kasinolle on kuitenkin lähes aina voimassa kaikkina aikoina, joten sen voi käyttää sillä kerralla, kun et olet lunastamassa bonusta.\nNetissä on muutama kasino, joihin voi tehdä hyvin pienen 1-3 euron minimitalletuksen. 1 euron talletus onkin usein erikoistarjous, joka on voimassa vain määrätyn ajan. Näet kaikki tällä hetkellä 1€ talletuksen hyväksyvät kasinot, kun käytät “minimitalletus kasinolle” suodatinta kasinolistaukseemme.\nAlle viiden euron minimi talletus kasinolle voi kuulostaa huijaukselta, miksi suosittelemmekin tarkistamaan kasinon lisenssitiedot sekä käyttöehdot ennen rahansiirtoja. Listaamme vain lisensoidut kasinot, ja lisätietoa niistä voit lukea kirjoittamastamme arvostelusta.\nKasinon testaaminen eurolla ei välttämättä anna siitä kovin kattavaa kokonaiskuvaa. Jos onni kuitenkin osuu kohdalle, voit päästä voitoilla pelaamaan useitakin pelejä. Minimitalletuksen menettäminen taas tuskin kirpaisee pahasti, joten talleta 1e kasinolle, jos sen testaaminen yhtään kiinnostaa.\nKuten 5 euron talletuksen tapauksessa, minimitalletus 1e ei onnistu kaikilla rahansiirtometodeilla. Asia kuitenkin ilmoitetaan lähes poikkeuksetta selkeästi, jotta talletuksesi onnistuisi. Bonustakaan harvoin saat näin pienellä siirrolla, mutta monilla kasinoilla on jatkuvia tai kausittaisia tarjouksia pelaajilleen.\n10 euron minimitalletus on erittäin yleinen kasinoilla niin tavallisen talletuksen tekemiseen kuin bonuksen lunastamiseenkin. Kympillä saa usein sekä talletusbonuksen että ilmaiskierroksia, ja sen siirtäminen käy lähes millä tahansa menetelmällä.\nAlhainen minimi talletus on useiden pelaajien kiikarissa kasinoiden kierrätysehtojen vuoksi. Talletukset on lähes aina kierrätettävä ainakin kerran ennen nostoa ja bonukset usein kymmeniä kertoja. Kierrätysvaatimukset voivat tuntua kohtuuttomilta, mutta ne ovat nettikasinoiden tapa taistella rahanpesua ja bonusten hyväksikäyttöä vastaan.\nMinimitalletus on varsin yksinkertaista tehdä, ja nykyaikaiset nettikasinot toimittavat rahansiirrot lähes poikkeuksetta ilman viivettä. Näin myös pelaamisen rahaliikenteen seuraaminen on pelaajalle helppoa, ja budjetissa pysyminen onnistuu.\nKasino minimitalletus tehdään näin:\nAvaa tili kasinolle\nValitse haluamasi maksutapa ja minimitalletussumma\nSyötä pyydetyt tiedot\nVarojen pitäisi ilmestyä saldoosi välittömästi ja olet valmis pelaamaan!\nHuomioi ennen minimitalletus siirtoa\nKuten sanottu, nettikasinot asettavat minimitalletukselle selkeät ehdot. Nämä on hyvä lukea ajatuksella läpi ennen rahansiirtoa, jotta vältyt mahdollisilta ongelmilta.\nEhdot esitetään joko tarjouksen yhteydessä tai käyttöehdoissa, talletuksia koskevassa osiossa.\nMinimitalletus 5e ehdot saattavat esimerkiksi sisältää listan talletusmenetelmistä, jotka eivät tue niin pienen siirron tekemistä. Ehdoissa saatetaan myös mainita, ettei sillä voi lunastaa bonuksia tai muita kasinon tarjouksia.\nLisäksi suosittelemme tutustumaan käyttämäsi rahasiirtotavan ehtoihin, jottet päädy maksamaan minimitalletuksen päälle siirtomaksua. Lisämaksut vaihtelevat sekä maksuvälineittäin että kasinoittain, miksi asia on aina hyvä tuplatarkistaa.